3 otaq, yeni tikili ev alqi satqisi #26762 *\nXırdalan şəhəri 26-cı məhəllə Bakı-Sumqayıt yolunun 7-ci kilometrində AAAF Parkin inşa etdiyi hazır və yaşayışlı 13- mərtəbəli binanın 12-ci mərtəbəsində ümumi sahəsi 61 m2 olan 1-otaqlı suvaqlı mənzil satılır. Üstü mans...\nXırdalan şəhəri H.Əliyev parkının yanında gözəl panaraması olan Qazlı, Kupcalı 17 mərtəbəli binanın 12-ci mərtəbəsində ümumi sahəsi 100 m2 olan əla təmirli 2-otaqlı mənzil satılır. Mənzil çox yüksək keyfiyətlə təmir ol...\nXirdalan şəhərində Merkezde Dayanacaga yaxin Yeni Tikili Binada 16/16 mertebesinde Sahesi 97 Kv-da olan Tam Temirli Qazli Kupcali Menzil Satilir. Menzil Eşyali Satilir. Elave Melumat ucun Elaqe Saxlaya Bilersiz.. Qiymet 82.000 AZN\nXirdalan şəhərində Tam Merkezde Fresco binasinda Dayanacaga, mektebe yaxin 16/14-cu mertebesinde Sahesi 123 KV-da olan 3 otagli Tam Temirli Kupçali Menzil Satilir. Qaz, su, işig Kombi var. Qiymet 102.000 AZN\nXırdalan şəhəri 26-cı məhəllə Bakı-Sumqayıt yolunun 7-ci kilometrində AAAF Parkin inşa etdiyi OLİMP MTK -ya məxsus hazır və yaşayışlı 6- mərtəbəli binanın 4-cü mərtəbəsində ümumi sahəsi 43 - kv m olan 1 -otaqlı təmirl...


Siyasət » Səhifə 287 » Avrasiya.Net\nBu gün Azərbaycan Liberal Demokrat Partiyası (ALDP) MSK-dan imza vərəqlərini götürüb.\nALDP-dən Avrasiya.net-ə verilən məlumata görə, prezidentliyə namizəd ALDP sədri Fuad Əliyevin səlahiyyətli nümayəndəsi Fizuli Kərimov imza vərəqələrini MCK-dan götürüb.\nSabahdan imza vərəqləri partiyanın Regional Seçki Qərargahlarına (RSQ) göndəriləcək. İmza toplama kampaniyasına 100-ə yaxın partiya üzvü cəlb olunub.\nMSK-da ilk partiya sədrinin pezidentliyə namizədliyinin irəli sürülməsi təsdiqləndi


Bakıda keçirilən bədii gimnastika üzrə dünya çempionatında ilk gün başa çatdı\nBakıda keçirilən bədii gimnastika üzrə dünya çempionatında ilk yarış gününə yekun vurulub.\nAPA-nın məlumatına görə, təsnifat mərhələsində mübarizə aparan gimnastlar iki hərəkətdə bacarıqlarını nümayiş etdiriblər.\nİştirakçıların hər biri top və halqadan biri ilə xalçaya çıxıb. Topla hərəkətdə ukraynalı Vlada Nikolçenko hamını qabaqlayıb – 21,400 xal. Onun ən yaxın izləyiciləri italiyalı Milena Baldassarri (21,300) və israilli Nikol Zelikman (21,250) olublar.\nHalqa ilə hərəkətdə isə Dina Averina (Rusiya) fərqlənib – 23,650. Onun komanda yoldaşı Yekaterina Seleznyova (23,400) və bolqarıstanlı Boryana Kaleyn (21,600) də ilk “üçlük”də yer alıblar.\nAzərbaycan idmançıları da halqa ilə hərəkətdə çıxış ediblər. Zöhrə Ağamirovanın çıxışı 19,000 xalla qiymətləndirilib. Veronika Hudisin göstəricisi isə 16,950-yə bərabər olub. Onlar bu hərəkətdə müvafiq olaraq, 12-ci və 30-cu yerləri tutublar.\nİlk gündən sonra çoxnövçülükdə Z.Ağamirova 27-ci, V.Hudis 56-cı yerdə qərarlaşıb. Yarışda liderliyi D.Averina (23,650) ələ alıb. Onu Y.Seleznyova (23,400) və B.Kaleyn (21,600) izləyirlər.\nKomanda hesabında Rusiya (47,050) 1-ci, İsrail (42,500) 2-ci, İtaliya (42,250) 3-cüdür. 35,950 xala malik Azərbaycan 19-cudur.\nQeyd edək ki, sabah gimnastlar top və halqa ilə təsnifat mərhələsini başa vuracaq, ardınca bu iki hərəkətdə final mərhələsində qaliblər müəyyənləşəcək.


Poltava döyüşü » Football-plus.az\n8 noy, 18 - 21:31 1 324\nQrup mərhələsi, 4-cü tur\nVorskla (Ukrayna) – Qarabağ\nHakimlər: SANDRO ŞÖRER, Bekim Zoqay, Ştefan De Almeyda, Raffael Tseder, Alen Byeri, Lukas Fandrix (hamısı İsveçrə).\nHakim-inspektor: Edqar Ştaynborn (Almaniya).\nUEFA nümayəndəsi: Klaus Kristensen (Danimarka).\n8 noyabr. Poltava. Aleksey Butovski adına stadion. Saat 00.00.\nTarixin ironiyasına bax ki, təxminən 300 il əvvəl Poltavada isveçrəlilərə qarşı amansız döyüşə çıxan və şimal müharibəsinin ən qanlı savaşında qalib gələn Rusiya bu gün özü Ukrayna ilə düşməndi. Slavyanların arasına girməyək, özləri bilər. Öz dərdimiz özümüzə bəsdi. Qarabağ adlı yaramız var. Ancaq bu gün Qarabağı Poltova ilə birləşdirən məqam var. Belə ki, erməni tapdağı altında olan dilbər bölgəmizi təmsil edən “Qarabağ”ın bu gün Poltovada “Vorskla” ilə “döyüş”ü olacaq. Bu gün Avropa Liqasının qrup mərhələsində ikinci dövrə start götürəcək ki, Ağdam təmsilçisi oktyabrın 26-da Bakıda üz-üzə gəlib uduzduğu ukraynalılarla ardıcıl ikinci dəfə görüşəcək. Poltava şəhərindəki Aleksey Butovski adına stadiondakı görüş Qurban Qurbanovun yetirmələri üçün böyük önəm daşıyır. Çünki komandanın qrupdan çıxmaq baxımından nəzəri şansları bu qarşılaşmadan asılıdı. Ardıcıl üç məğlubiyyət alan, üstəlik, xal bir yana, qol sevinci belə yaşamayan “Qarabağ” 1/16 final şanslarını saxlamaq üçün mütləq qalib gəlməlidi. Ağdamlılar səfərdən məğlub dönsə, 1/16 final şansını rəsmən itirəcək. Belə olan halda son iki tur onlar üçün formal xarakter daşıyacaq. Heç-heçə də məğlubiyyətə bərabər sayılacaq. Ukrayna təmsilçisi isə Bakıdakı qələbədən sonra mərhələ adlamaq arzusu istiqamətində ilk addımını atıb. Növbəti qələbə Vasili Saçkonun yetirmələrinin şansını artıra bilər. Amma bunun üçün “Sportinq” də xal itirməlidi.\n“Poltava döyüşü” Azərbaycan klublarının noyabrın 8-də keçirdiyi ikinci qarşılaşma olacaq. İndiyədək təmsilçilərimiz yalnız bir dəfə bu tarixdə meydana çıxıb. Bu hadisə 6 il öncə yaşanıb. Avrokuboklarda qrupda çıxış edən ilk Azərbaycan komandası kimi tarixə düşən “Neftçi” 2012-ci il noyabrın 8-də Bakıda “Rubin”i qəbul edib. Avropa Liqasındakı həmin matçın taleyini 1 qol həll edib. Rusiya təmsilçisi Bakıdan 3 xalla ayrılıb. “Vorskla” - “Qarabağ” oyunu iki ölkə təmsilçilərinin qitəmiqyaslı turnirlərdə 6-cı dueli olacaq. Azərbaycan və Ukrayna klubları indiyədək avrokuboklarda 5 görüşdə üz-üzə gəlib. İlk duellər ötən əsrin sonlarında baş tutub. 1999/2000 mövsümündə, həmin vaxt UEFA kuboku adlanan yarışın təsnifat mərhələsində “Şəmkir”lə “Krivbass”ın yolu kəsişib. Qərb təmsilçisi səfərdə darmadağına üzülüb (0:3), cavab matçında isə 2 cavabsız qol buraxıb. 2014/15 mövsümündə isə Ukrayna səfəri uğurlu alınıb. Bu ölkəyə 2-ci səfər edən təmsilçimiz “Qarabağ” olub. Qurban Qurbanovun yetirmələri “Dnepr”i Avropa Liqasının qrup oyununda məğlub edib – 1:0. Lakin Bakıdakı qarşılaşmada rəqib 3 xal qazanıb – 2:1. Azərbaycan klublarının ukraynalılarla 5-ci görüşü 2 həftə öncə baş tutub. “Qarabağ” “Vorskla” ilə ev matçında 0:1 hesabı ilə uduzub. Ümumilikdə 5 qarşılaşmada təmsilçilərimiz 1 dəfə qalib gəlib, 4 dəfə uduzub. Rəqib meydanındakı oyunlarda 1 qələbə və 1 məğlubiyyətimiz var. Əvvəlki 2 görüşdə hesabı açan komanda qələbə qazanıb.\nQeyd edək ki, Bakı vaxtı ilə 00.00-da start götürəcək qarşılaşmanı “CBC Sport” telekanalı canlı yayınlayacaq. Oyunu İsveçrədən olan hakimlər briqadası idarə edəcək. Baş hakim Sandro Şörerə yan xətdə Bekim Zoqayla Ştefan De Almeyda kömək edəcək. Qapı arxasındakı hakimlər Alen Byeri ilə Lukas Fandrixdi. Dördüncü hakim funksiyasını Raffael Tseder yerinə yetirəcək. Hakimlərin işinə qiyməti almaniyalı Edqar Ştaynborn verəcəksə, danimarkalı Klaus Kristensen matçın UEFA nümayəndəsidi.\n“Dinamo” ilə oyunda Azərbaycan üçün uğursuz hakim\n""Neftçi" üçün israilli hakim\nAzərbaycanlı güləşçi Avropa çempionatının finalıda erməni ilə qarşılaşacaq\nAÇ-2020: İngiltərə və Danimarka yarı finalda - YENİLƏNİB\nSerblərin iki zədəlisi, bir cəzalısı var\n“Qarabağ” dörd futbolçusunu Belfasta aparmayacaq\n“Vorskla”nın forvardı “Qarabağ”ı yada saldı\nPoltava qalmaqalına görə “Qarabağ” da cərimələndi\n“Qış çempionu” bu gün bəlli olacaq\n“Qarabağ” üçün son ümid\nOrxan Məmmədovun cəza müddəti bitdi\nUEFA “Vorskla”nın işinə dekabrın 13-də baxacaq\n“Qarabağ”dan ilk qələbə və bayram hədiyyəsi\nÇətin eniş, problem yaradan polkovnik, “Qa-ra-bağ” qışqıran tələbələr...\n“Qarabağ”ın oyununda amansız hakim\nPoltavada “Qarabağ”ı 300-ə yaxın soydaşımız dəstəkləyəcək\nTura Tovuzda start veriləcək\nBOS-da ilk qol və ilk xal üçün!\n“Qarabağ”ın vacib qələbəsinə şahidlik etmiş hakim Bakıya gəlir\nŞişenko “Vorskla”nı dəyərləndirdi\nTorshavnda ölüm-qalım döyüşü\n“Qarabağ”a baxmaq istəyənlər azı 18 manatından keçməlidi\n“Qarabağ” üçün “ölüm qrupu”\n“Qarabağ” möcüzə axtarışında\nQızıl Avropa Liqasının tam təqvimi müəyyənləşdi\nAvropa Liqasının təqvimi müəyyənləşdi\nRusiyalı voleybolçu yığmamızı rəqib görmür\n21 may, 22 - 12:36 821


Orta məktəbdə oxuyurdum. ”Bakıdan teatr kollektivləri gəlib” deyərək, məktəblərdə şagirdlərə bilet paylayırdılar. O zaman məktəblilərin tamaşalara aparılması az qala tədrisin bir hissəsi sayılırdı. Lənkəran şəhər Mədəniyyət Evində görkəmli dramaturq İlyas Əfəndiyevin "Büllur sarayda” pyesi əsasında hazırlanan eyniadlı tamaşaya baxdım. Amalya Pənahova baş qəhrəmanı – Aynuru oynayırdı. Məlahətli səsi, üstəlik, ifasında səslənən və tamaşaya ayrıca gözəllik qatan mahnıları da indiyədək qulağımdadır. Aktrisanın hər hərəkətinə diqqət kəsilmişdim. Ona qədər isə Amaliya xanımın füsunkar səsini televiziyada oynadığı tamaşalar və filmlərlə bərabər, müxtəlif filmlərdə səsləndirdiyi rollardan, dublyajdan eşitmişdim. Çəkildiyi filmləri – "Babək”i , "Arxadan vurulan zərbə”ni, "Əhməd hardadır?”, "Sən niyə susursan?”ı görmüşdüm. Televiziyadan izlədiyim "Mahnı dağlarda qaldı”, "Unuda bilmirəm”, "Sən həmişə mənimləsən” tamaşaları da yaxşı yadımda idi. Ona görə də, indi onu səhnədə canlı görmək, o zaman mənim üçün az qala inanılmaz hadisə idi. Mən səhnəni heyranlıqla izləyir, tamaşanın bitməsini istəmirdim...\nSonradan həm tələbəlik illərindən çalışdığı Milli Dram Teatrın səhnəsində, həm rəhbəri olduğu Bakı Bələdiyyə Teatrının səhnəsində aktrisanın oynadığı tamaşaları canlı izlədim. Hətta həyat elə gətirdi ki, jurnalist fəaliyyətimdə ekran qəhrəmanımla üz-üzə oturub, ondan müsahibə aldım. Lap aktrisanın oynadığı "Ən vacib müsahibə” filmində olduğu kimi...\nDünən səhərə açılar-açılmaz elektron və sosial media "Amaliya Pənahova vəfat etdi” başlıqlı xəbərlər paylaşdı. Heç şübhəsiz, sənətsevərlər, aktrisanın sənətinə yaxından bələd olanlar bu ölümü Azərbaycanın teatr və kino sənəti üçün böyük itki hesab edirlər. Həqiqətən, Amaliya Pənahovanın gedişi ilə milli teatr və kino sənətimizin qiymətli bir səhifəsi qapandı...\nO, Azərbaycan teatr və kino sənətinin böyük aktrisası idi. Səhnəmizin Mərziyyə Davudova, Hökümə Qurbanova, Fatma Qədri, Leyla Bədirbəyli... kimi böyük sənətkarlarından sonra tamaşaçılara layiqli sənət bəxş etmək missiyası sanki onun çiyinlərinə düşmüşdü. O da bu vəzifəni həmişə ləyaqət və məsuliyyətlə yerinə yetirirdi.\nBu, həm də tale idi...\nAmaliya Pənahova Gəncə şəhərində anadan olub. Qonşuluqlarında yerləşən teatr binasından gələn aktyorların səsi, ona uşaqlıqan təsir edib. Üstəlik, atasının teatra marağı da onun bu sənət dünyasına vurğunluğunu artırıb. Vaxt tapdıqca aktyorların məşqlərinə baxmağa qaçıb, onların tamaşalarını sonsuz uşaq marağı ilə izləyib. Teatra ilk sevgisi belə yaranıb. Sonradan isə "Mən aktrisa olmaq üçün dünyaya gəldim. İllər keçdikcə buna daha çox əmin oluram. Hərdən özümə sual verirəm: ola bilərdimi, başqa sahədə işləyim? İnanın, bunu təsəvvürə gətirmək qeyri-mümkündür. Görünür, hər bir adamın taleyi, eləcə də sənəti, hələ dünyaya gəlməzdən əvvəl müəyyən olunur” deməyi haqq edəcəkdi.\nAtası Moskva Kinematoqrafiya İnstitutunda oxumaq arzusuna qarşı çıxsa da, Bakıda bu sahədə təhsil almaq istəyinə mane ola bilmədi. 1966-cı ildə M.A.Əliyev adına Azərbaycan Dövlət Teatr İnstitutunun dram və kino aktyorluğu ixtisasına daxil oldu. Bəxtindən Adil İsgəndərov, Tofiq Kazımov kimi azman sənətkarlardan dərs almaq ona nəsib oldu. Elə qarşısında açılan qapılara görə də, Tanrısına şükranlıq etdi: "Bu, həm də tale idi. İnstitutun rektoru Rahib müəllimin qarşıma çıxması, Adil İsgəndərovun kursunda oxumağım, Tofiq müəllimin mənimlə kurs tamaşası hazırlaması və üstəgəl, teatrda «Sən həmişə mənimləsən» kimi yeni üslublu bir əsərin qəbul olunması… Görün, nə qədər uğurlu təsadüflər üst-üstə düşür. Bu, şans idi. Tofiq müəllim pyesi oxumağımı və öz qeydlərimi etməyi tapşırdı. Oxudum, qeydlərimi də etdim. Kazımov məni ölkənin əsas teatrında qoyulan və hər mənada yeni sayılan tamaşaya baş rola dəvət etdi. Mən bu şansı əldən verə bilməzdim”.\nAktrisa sənət taleyində rol oynayan həmin tamaşanı yaradıcılığı boyu unutmadı. Müsahibələrində, xatirələrində təkrar-təkrar dilə gətirdi: "Əgər teatra «Sən həmişə mənimləsən» tamaşasındakı Nargilə ilə gəlməsəydim, bəlkə də mənim tamam başqa taleyim olardı. İkinci kurs tələbəsinə belə bir rolun tapşırılması teatrda böyük qısqanclıq yaratmışdı. Ancaq mənim bu roldakı çıxışım haqqında İlyas Əfəndiyev sonradan yazırdı: "Məşqdən-məşqə rolu az qala bu cavan qıza qısqanırdım. Necə ola bilir ki, hələ təcrübəsi olmayan bu gənc aktrisa, yaratdığım surətin duyğularını belə tamlığı ilə qavrayıb çatdıra bilir?!”\nA.Pənahova əlli ildən çox kino və səhnə fəaliyyəti müddətində 500-dən artıq obraz yaradıb. Tomris, Natəvan, Medeya, Burla Xatun, Məhsəti, Larisa, Ofeliya, Linza və s. rolları onu tamaşaçılara təkcə aktrisa kimi tanıtmayıb, həm də sevdirib. Aktrisa 1968-1972-ci illərdə Azərbaycan Lenin Komsomolu və Azərbaycan SSR Dövlət mükafatı laureatı fəxri adlarına layiq görülüb. Teatr və kino sənətinin inkişafındakı xidmətlərinə görə, ona 1974-cü ildə Azərbaycan SSR-in əməkdar artisti, 1985-ci ildə isə xalq artisti fəxri adları verilib. A.Pənahova 1982-ci ildə "İlin aktrisası” elan edilib, 1998-ci ildə isə türk dünyasının Birinci Kino Festivalında adı altı populyar aktyor sırasında yer alıb.\nA.Pənahovanın yaradıcılığında rejissorluğu da mühüm yer tutur. O, rejissor kimi 12 teletamaşaya və teatr tamaşasına quruluş verib. Həmin tamaşaların çoxu lentə alınıb, hazırda televiziyanın Qızıl Fondunda saxlanılır. Bu tamaşalar sırasında İ.Əfəndiyevin "Mənim günahım”, M.Muradın "Təkan”, M.Qurbanovun "Sənsiz”, O.Altunbayın "Tomris”, A.Məmmədovun "Dəli Domrul” və s. tamaşaları xüsusi yer tutur.\nÇox dözümlüyəm, ancaq...\nAktrisa yaratdığı Bələdiyyə Teatrına orta və yaşlı nəsillə yanaşı, gənc istedadlı aktyorları da cəlb edib və onların yaradıcılıq qabiliyyətinin inkişafı üçün hər cür lazımi şərait yaratmışdı. Həmçinin Mədəniyyət və İncəsənət Universitetinin professoru kimi bilik və bacarıqlarını tələbələrlə bölüşməkdən zövq alırdı. Dərs dediyi tələbələrin əksəriyyəti rəhbərlik etdiyi teatrda onunla birgə çalışırdılar. "Teatrın özünəməxsus, digər teatrlardan fərqli repertuarı var. Teatr respublikada birinci olaraq vətənpərvərlik, qəhrəmanlıq mövzusunda tamaşalar hazırladı, cəbhə bölgələrində qaçqın-köçkünlər, əsgərlər qarşısında çıxış elədi” deyərək, Bələdiyyə Teatrının fəaliyyətindən həvəslə söz açırdı. Hərçənd bu teatrı yaradana qədər çox maneələrlə qarşılaşmışdı. Şəhriyar adına Mədəniyyət Klubunda fəaliyyətlərindən sonra yersizlik problemi ilə üzləşmişdilər. Amma nüfuzu sayəsində rəhbərlik etdiyi teatrın, kiçik də olsa yerlə təmin olunmasına nail olmuşdu: "15 il Şəhriyar adına klubda fəaliyyət göstərdik. Bir günün içində bizi küçəyə atdılar, üç-dörd il harada olduğumuzla heç kim maraqlanmadı. Sağ olsun, yenə Mədəniyyət Nazirliyi bizə balaca bir yer ayırdı. Arada bu hadisələr baş verəndə söhbət qalxdı ki, bunların binası yoxdur, gəlin bu teatrı bağlayaq. Prezidentimiz İlham Əliyev cənablarına minnətdaram, onun sayəsində bu teatr bu gün də fəaliyyətdədir. O ildən bu ilə, biz yenə də sübut etdik ki, bu teatr yaşamalıdır”. Amaliya xanım fədakar aktrisa idi. Teatrların həmişə fədakarların çiyinləri üzərində yaşadığını da yaxşı bilirdi. "Bu fədailər olmasa, teatrda çalışmaq, yaratmaq, yaşamaq, dolanmaq çox çətindir. Tarixə nəzər salsaq, görürük ki, teatrda çalışanlar gülləyə də, böhtana da, zaman-zaman haqsızlıqlara da tuş gəliblər. Mən nə birinciyəm, nə sonuncu...” deyirdi.\nKimsə onu bizdən yaxşı ifa edə bilməz\nA.Pənahovanın peşəkar kino aktrisası kimi kinoya da öz baxışı vardı. Kinoda əvvəlki entuziazmın olmaması onu narahat edirdi: "Artıq kinoda milli mənsubiyyətimizdən kənara çıxdığımızı görürəm. O filmlərdə sevdiyimiz sənətkarları görmürük. Bunlar çox böyük amildir. Eyni zamanda, bu gün biz kinolarımızda ürəyimizə yaxın mövzuları görmürük. Qərbə meyl edirik və eyni zamanda kinomuzda Qərb ünsürləri olanda yaxşı qarşılamırıq, çünki bütün bunlar bizə yabançıdır. Bəlkə mən geri qalmışam, bütün bunlar inkişafdan xəbər verir. Bir şeyi nəzərə çatdırım, Qərbi dünyaya tanıtdıran onların böyük kino sənayesi oldu. Eyni zamanda onlar bu filmlərə böyük vəsait buraxdılar və bütün dünyaya yaydılar. Bir çox zəif, sənəti inkişaf etməyən ölkələr onların sənətini bayraq edib göylərə qaldırdılar. Bizim filmlərimizin öz dəsti-xətti var. Təsadüfi deyil ki, ən çətin dövrdə - 1945-ci ildə "Arşın mal alan" dünyanı zəbt etdi. Niyə? Milli mənsubiyyəti, milli kadrları, fərqliliyi ilə... Biz yalnız bununla maraq kəsb edə bilərik. Muğamımız bütün dünyaya səs salıb, çünki o bizimdir. Kimsə onu bizdən yaxşı ifa edə bilməz. Həmçinin kinomuz da, teatrımız da belə olmalıdır. Bizdə olan istedad, enerji başqa xalqlarda yoxdur. Bizi sevənlər azdır və təbliğ edənlər yoxdur. Kinomuzu milli mənsubiyyətə, milli kökə söykənən, milli kadrlarımızla tanıtmalıyıq, nə Depardye ilə, nə bir başqası ilə tanıda bilmərik, yeni söz deyə bilmərik”.\nAmaliya Pənahovanın ölüm xəbəri, yadıma onu ilk dəfə səhnədə gördüyüm o günü saldı - Lənkərandakı Mədəniyyət Evinin o zaman üçün çox da böyük olmayan səhnəsini. Divarları yarıb keçən, tamaşaçıları ovsunlayan o ecazkar səsi... "Nə qədər səhhətim imkan verirsə, ömür vəfa edərsə, teatr üçün çalışacağam...” deyən fədakar aktrisanı...\nKaspi 2018.- 9-12 noyabr.- S. 6.


Azərbaycan və Özbəkistan prezidentləri İçan-Qala Dövlət Tarixi Memarlıq Muzeyi ilə tanış olublar -\nMusteqil.az xəbər verir ki, İçan-Qala barədə dövlət başçısına məlumat verilib.\nMusteqil.az xəbər verir ki, bu barədə Azərbaycan Prezidentinin Mətbuat xidməti məlumat yayıb.\nRusiya ordusu Xarkova hücum etdi: Ölənlər var


Hüseyn Arifin məclisində - Murad Köhnəqala\n14:18 29 Avqust 2018 Oxunub : 13932\nQazaxa səfər eləmişdim. Ağstafadan keçəndə sevimli şairimiz Hüseyn Arifin ev muzeyini ziyarət eləmək qərarına gəldim. Bizi muzeyin rəhbəri Hürü xanım Namazova qarşıladı. Yaşıllıqla əhatələnmiş həyətə girdik. Həyətin sağında Hüseyn qağanın nə vaxtsa yaşadığı köhnə evi, sağında isə muzey yerləşir.\nMuzeyin girəcəyində Qağanın portretini görən kimi istər-istəməz canıma pozitiv enerji yayıldı. Həyatda onunla iki dəfə eyni məclisdə olmuşam. İmkan daxilində, həmin məclisin birindən bir neçə epizod danışacağam.\nDemək, doxsanıncı illərin əvvəlləri idi, Güneydən çoxlu sayda soydaşımız “zülm əlindən qurtularaq” bizim ölkəyə axın eləyirdi. İlkin gələnlərin arasında yaradıcı adamların sayı daha çox idi. Onlar özlərinə azadlıq simvolu seçdikləri Hüseyn qağa ilə çox maraqlanırdılar. Məclislərdə Qağanın əhvalatlarından danışıb birgə şənlənirdik. Deyim ki, Qağanın baməzə əhvalatlarını güneyli qardaşlarımız bizdən daha çox bilirdilər. Haqqında heç biz eşitmədiyimiz lətifələr danışırdılar.\nBir gün Güneydən gəlmiş şair dostum Əlirza Miyanəli mənə dedi, Qağanı tap, onunla birgə bir məclis quraq. Həmin ərəfələrdə Hüseyn Qağa “Aşıqlar Birliyinin sədriyəm” deyibən başını orda-burda girələyirdi. Onun Yazıçılar Birliyinə bitişik binada yerləşən ofisi (sonralar həmin binada Türkiyənin ölkəmizdəki səfirliyi yerləşdirildi) “Səadət” sarayı tərəfə köçürülmüşdü. Buna görə Qağanı tapmaq biraz müşkülə çevrilmişdi. Nə başınızı ağrıdım, dostum Zirəddin Qafarlının köməkliyi ilə qağanın məskunlaşdığı yeri tapdıq. Qədim, hündürtavanlı binanın ikinci mərtəbəsində özünə balaca bir kabinet düzəltmiş Qağanı “iş yerində” haqladıq. Otağında bir neçə laxlayan stol-stul, köhnə kitab rəfi və paltar şkafı vardı. Hiss elədim ki, aşıq-maşıq gəlməyən bu toz basmış binaya Qağanın özü də ayda-ildə bir dəfə gəlir.\nGəlişimizə xeyli sevindi. Eşidəndə ki, onunla Cənublu qardaşlarımız maraqlanırlar, dedi:\n- CanıN üçün, iki şair var, biri Şəhriyardı.\nDedim, qağa, bəs o birisi kimdi?\nDedi, ayə kim olajax, özüməm, dana!\nBu yerdə onun ən yaralı yerinə toxundum, dedim, bəs, Səməd Vurğun?\nDərhal cavab verdi: “Vurğun heç, danaa!” Yəni, Vurğun şairlikdən də üstün bir adamdı. Nə isə, Qağanı maşına oturdub içəridə aşığı olan “Ocaq” adlı kafeyə gətirdik. Burda bizi Əlirza Miyanəli, onun güneyli dostları və əziz dostum Əhməd Oğuz gözləyirdi. Qağa ilə görüşüb tanış olduqdan sonra onu ehtiramla stolun baş tərəfində oturtdular.\nBir az keçmişdi ki, ilkin məzəli əhvalat başladı. Qağadan soruşdular, yeməyə nə istəyirsən, ürəyindən nə keçir? Qağa, əlində dəftər-qələm başımızın üstünü kəsdirən süfrəçidən soruşdu ki, xəngəl verirsinizmi? O da cavab verdi ki, bəli, hər cür xəngəlimiz var. Qağa dedi, onda xəngəl lazım döyül. Bu yerdə hamımızı gülmək apardı. Sonra soruşdu:\n- De görüm, özgə nə var?\nSüfrəçi menyuda olan yeməkləri bir-bir sadaladı. Qağa dedi, təzədən yavaş-yavaş say görüm, nəyin var. Cavan süfrəçi səbirlə yeməklərin adını sadalayırdı: lüləkabab, tikəkabab, tabaka, dolma, piti, qreçka, basdırma, balıq ləvəngisi, balıq kababı, salatlar...\nSüfrəçi sadaladıqca Qağa deyirdi, ondan da gətir, bundan da gətir. Birazdan bütün stolun üstü müxtəlif yeməklərlə doldu. Arxasınca aşığı çağırıb dedi, bir şey oxuya bilirsənmi? Aşıq əmirə müntəzir şəkildə durub: “Bacardığımızdan oxuyarıq, ay Qağa!” dedi.\nİndiyədək yadımdadı, aşığın adı Bəhmən, özü də Kəlbəcər qaçqını idi, xoş səsi vardı. Qağa dedi, bir “Dilqəmi” oxu. Aşıq “baş üstə” deyib, başımızın üstündə hərlənərək özünü öldürür, “Dilqəmi”ni zarıyırdı. Baxdım ki, Qağa ona heç qulağının ucu ilə də qulaq asmır, elə məclisdəkilərlə söhbətləşir.\n“Əə, əlli-əlli süzün görək!”- deyən kimi badələr doldu. Süfrəyə bu qədər sifariş eləyən Qağa birinci qədəhin üstündən nəsə yeməyi “unutdu”. İkincidən sonra ağzına bir dilim turşu apardı. Üçüncüdə yenə heç nə yemədi. Qağa, beləcə, heçnəsiz içdikcə düşünürdüm, balam, bəs bu kişi stolun üstünü müxtəlif yeməklərlə niyə doldurtdurdu?\nArada onun haqda gəzən baməzə əhvalatları xatırladıb, “Qağa, belə şey olubmu?”- deyə soruşurduq. O da xoşuna gələn əhvalat haqda “oluf, canıN üçün!” deyir, xoşuna gələn olmayanda bic-bic gülüb, “hamısını İsmeil (İsmayıl Şıxlı) düzəldib, canıN üçün!” deyirdi.\nQağanın halı durulub, baməzəliyi tutan vaxtda dedi, bəs xəvəriniz varmı, kişi əldən gedir? Dedik, kimi deyirsən, ay Qağa? Dedi, o gün İsmeil mənə zəng eləyib deyir, ayağımın biri 42, biri 45 razmer olub. İndi özümə nətəri ayaqqabı alım, hərəsindən bir cüt, yoxsa?.. Dedim, ay hərif, niyə o qədər xərc çəkirsən? Get mağazaya, bir tay 42 razmer, bir tay da 45 razmer əəqavı al, çıxıb getsin!\nBu incə zarafatı ilə İsmayıl Şıxlıdan “heyif çıxdıqdan” sonra, Qağa təzədən söhbətə başladı:\n- Səmədin bir qardaşı vardı, Mehdixan! Tamam piyada idi, haa, canıN üçün! Mən cavan olsam da onlardan çox zəkalı idim, canıN üçün. Universitet məllimiydi, a kişi! Bir gün Mehdixan zəng eləyib məndən nə soruşsa yaxşıdı? A Söyün, genə sən yaxşı bilərsən, qamsamol (komsomol) yekədi, yoxsa qaminist (kommunist)? Gör, nəyi bilmirdi haa! Beləcə soruşdu, canıN üçün, tamam piyada idi, canıN üçün!\nBiz də gülüşüb soruşduq ki, bəs sən necə cavab verdin, ay Qağa? Qağa, öz adəti üzrə, hamımızın üzünə bir-bir baxdıqdan sonra belə dedi:\n- Əə, olmaya siz də bilmirsiniz? Birinci qamsamola keçmirdikmi? Başda qamsamol gəlirsə, böyük də odu, dana!\nQağa danışdıqca anlaya bilmirdim, bu müdrik qoca Mehdixan məllimi dolayıb, indi bizi dolayır, yoxsa elə ağlı belə kəsir.\nBu cüssəsiz qoca arada kövrəlib bizi bir-bir bağrına basaraq “Hamınız mənim üçün Arifsiniz!”- deyib ağlayırdı. Bütün məclis boyu, şamanlar kimi bizi gah güldürdü, gah da ağlatdı.\n...Hürü xanımla muzey haqda söhbətləşdik.\n- Hürü xanım, adətən, məşhurların ev muzeylərinə doğmaları rəhbərlik eləyir. Siz şairin nəyisiniz?\n- Bildiyiniz kimi Hüseyn Arifin iki qızı, bir oğlu olub. Səhər, Zöhrə, bir də Arif. 20 yaşında dünyasını dəyişən Arifin ölümü ona dağ çəkib. Səhər xanım da 2008-ci ildə rəhmətə getdi. Zöhrə xanım isə öz ailəsi ilə Bakıda yaşayır. 2002-ci ilə qədər muzeyə şairin həyat yoldaşı Məleykə xanım rəhbərlik edib.\n- Muzey neçənci ildən fəaliyyətdədi?\n- Muzey 1993-cü il, fevralın 5-dən Hüseyn Arifi sevənlərin üzünə açıqdır. Burada təxminən iki minə yaxın eksponat nümayiş etdirilir. Onların yarısından çoxu şairin şəxsi əşyaları, qalanları isə sonradan hədiyyə edilənlərdi. Burda Hüseyn Arifin müəllifi olduğu 50-yə yaxın kitab saxlanılır.\n- Muzeyə, əsasən, kimlər gəlir?\n- Necə deyim, hər cür qonağımız olur. Son vaxtlar, kollektiv şəkildə orta məktəb şagirdlərini də gətirirlər. Bina yolüstü olduğuna görə rayonumuza gələn qonaqların əksəriyyəti bizə dəyir.\n- Bəs məşhurlardan kimlər gəlir?\n- Mən burada rəhbər işləyəndən Zəlimxan Yaqubu, Nizami Cəfərovu, Nəriman Həsənlini, Məmməd Dəmirçioğlunu, Güney Azərbaycandan gələn aşıqları, Ehtiram İlhamı, Elnur Astanbəylini, Hikmət Carçılını, Mövlud Mövludu, Fəridə Ləmanı, Salatın Əhmədlini görmüşəm. Yadıma düşən bunlar oldu.\n- Əlbəttə, Hüseyn Arif kimi bir şairin ev muzeyi bəzi muzeylər kimi sükunətə bata bilməz.\n- Qətiyyən! Qaldı ki, muzeyin nəzdində olan “Hüseyn Arif ədəbi məclisi” hər həftə fəaliyyət göstərir. Məclisə gənc şair Saqif Qaratorpaq rəhbərlik edir.\nMən muzeydəki eksponatlara toxunur, qağanın enerjisini, ruhunu hiss eləyirdim. Qağanın paltarları arasında mənə ən çox təsir eləyəni çilli kepkası oldu. Həmin kepka bayaq danışdığım məclisdə onun başında görmüşdüm. Bax, belə bir hiss!\nBir də yazı stolunun üstündəki zəngli saat marağımı çəkdi. Ürəyimdə dedim, ay Qağa, bu nə gopdu? Sən, axı, ömrün boyu, bircə dəfə də olsun, harasa dəqiq və vaxtında getməmisən! Zəngli saat hara, sən hara?!..\nNə isə... Şəxsən mən Hüseyn Arifin bütün həyatını bir şeirinin təkcə bu dörd sətrindən duymuşam:\nORMANLAR İÇİNDƏ YORĞUN KÖHLƏNİM\nTUFANLAR QOYNUNDA GƏMİM VAR MƏNİM\nÖZGƏNİ GÜLDÜRƏN SÖZÜM-SÖHBƏTİM\nÖZÜMÜ AĞLADAN QƏMİM VAR MƏNİM...


RƏ.İS – rəsmi iş elanları » Boru quraşdırıcısı\nVəzifə öhdəlikləri: – Cizgilər uzrə boru xətlərinin quraşdırılması barədə təsəvvurə malik olmaq; – Muxtəlif diametrli boruların, boru sistemlərindəki armaturların (siyirtmə, klapan və s.), dirsəklərin, diametr uzrə kecid hissələrinin boltlu flanslarla və qaynağa verilməsi usulu ilə birləşdirilməsi (quraşdırılması) işlərini bacarmaq, bu işləri muvafiq prosedurlara və standartlara uyğun icra etmək; – Boruların diametrləri, materialları, cəkisi kimi xarakteristikalar barədə məlumatlı olmaq; – İş sahəsində alətlərlərdən, ləvazimatlardan, quraşdırma vasitələrindən, fərdi muhafizə vasitələrindən muvafiq prosedura və təhlukəsizlik qaydalarına əməl etməklə duzgun istifadə etmək; – Daxili nizam-intizam, əmək muhafizəsi, yanğın təhlukəsizliyi, texniki təhlukəsizlik və istehsalat qaydalarına riayət etməli.\nTəhsil/Təcrubə: – Orta-texniki təhsil; – Analoji sahədə ən azı 3 il iş təcrubəsi; – Metalların və boruların novləri/tərkibi barədə məlumatlı olmalı; – Verilmiş cizgilərə əsasən metal hissələri və boruları quraşdırmağı bacarmalı; – Durust, məsuliyyətli və nizam-intizamlı olmalıdır.\nƏlavə məlumatlar: – Əmək haqqı 600-750 AZN xalis, istehsalat zərurətilə əlaqədar əlavə işə cəlb olunmaya gorə ARƏM-ə uyğun ikiqat əmək haqqı odənilir. – Şirkət tərəfindən naharla, nəqliyyatla təmin edilmə; – İş vaxtı: Bazar ertəsi – Cumə, 08:00 17:00, 5 gunluk iş həftəsi; – İş yeri Sumqayıt şəhəri, H.Z.Tağıyev qəsəbəsində yerləşir. – Gostərilən tələblərə cavab verən namizədlərdən CV-lərini movzu yerinə Boru quraşdırıcısı yazaraq e-mail unvanına gondərilməsi xahiş olunur. – Yalnız tələblərə cavab verən namizədlər musahibəyə dəvət olunacaqdır. STP MMC irqi, rəngi, dini, cinsi, milli mənşəli, yaşı, əlilliyi və genetikası nəzərə alınmadan butun işcilərinə və muraciət edənlərə bərabər iş imkanlarını təqdim edir. Dovlət qanunlarının tələblərinə əsasən, STP MMC-yə istənilən ərazidən muraciət edən namizədlərin/işcilərin işə qəbulunda ayrı-seckilik etmir və bunu qayda-qanunlara uyğun olaraq həyata kecirir. Bu siyasət işə qəbul, işə goturmə, yerləşdirmə, vəzifə artımı, xitam vermə, geri cağırılma, yerdəyişmə, icazə, kompensasiya və təlim daxil olmaqla butun qayda və şərtlərinə şamil olunur.\nÖncəki Öncəki yazı: Mütəxəssis – Ağstafa rayonu\nSonrakı Sonrakı yazı: CEO Office təcrübəçi / CEO Office intern


Dünyanı xilas edəcək qayğı - REPORTAJ | Kaspi.az\nbazar ertəsi, 04 iyul, 10:54\n1124 30 aprel 2022 | 04:30\n“Uşaqlara işləmək çətindir. Burdakı uşaqlardan 6 nəfəri tam görmə məhdudiyyətlidir. Amma hərəkətlərində qətiyyən hiss olunmur. Bilirsiniz, bir var sağlam insan, bir də var sağlamlığı məhdud insan. Deyim ki, bunlar daha dözümlüdürlər. Mənə qarşı o qədər diqqətlidirlər ki, səsimdən, nəfəsimdən belə əhval-ruhiyyəmin necə olduğunu hiss edirlər”.\n“Sənin vurduğun zərbənin gücündən daha çox, dözə bildiyin zərbənin gücü vacibdir”. Bunu dünya şöhrətli boksçu Mayk Tayson deyib. Bu fikir həm fiziki, həm də mənəvi baxımdan dəqiqdir. İnsanın nələrdən keçə, nələrə dözə və qalib gələ biləcəyini heç kim bilmir. Bu düşüncələr məni daha dərin fikirlərin ağuşunda fiziki cəhətdən Bakıdan ta Sumqayıta qədər apardı. Sumqayıt şəhəri, 47-ci məhəllə, Əmək və Əhalinin Sosial Müdafiəsi Nazirliyinin tabeliyində Sosial Xidmətlər Agentliyinin Paralimpiya İdman Kompleksindəyəm.\nBaşqalarının görmədiklərini görməyə gəlmişəm\nKompleksdə, adından da məlum olduğu kimi, sağlamlıq imkanları məhdud şəxslər məşq edir. Burada 10-dan çox idman növü – cüdo, karate, üzgüçülük, gimnastika, futbol, boks, ciu-citsu, kapueyro və s. üzrə məşqlər keçirilir. Onlardan 6-sı – paracüdo, üzgüçülük, güllə atıcılığı, kamandan oxatma, stolüstü tennis, pouerliftinq paralimpiya idman növlərinə daxildir. Yadınızdadır da, Azərbaycan Tokio-2020 Paralimpiya Oyunlarında komanda birinciliyində 19 medalla 10-cu yeri tutmuşdu. Həmin anların sevinci, kövrəkliyi, göz yaşları da bir ayrı mövzudur. Yüksək nəticə göstərən idmançıların bir hissəsi bu kompleksdə hazırlıq keçib. Yəni uğurlar göz qabağındadır, bunları hamı görüb. Mənsə bura başqalarının görmədiklərini görməyə gəlmişəm. Kompleksin rəhbəri Yaşar müəllim bundan ötrü hər bir şərait yaratdı. Üstəlik də müavini Rəşad bəy bizi komplekslə tanış etdi, bütün işlər haqda ətraflı məlumat da verdi.\nMəhdudiyyət yox, imkanlar\nİçəri keçən kimi, ab-havanın istiliyi məni dərhal qucaqladı. Personal üzündə təbəssüm, dilində xoş sözlərlə bizi qarşıladı. Hətta divarlardakı kafellərdəki çiçəklər də ora xüsusi bir şənlik, mehribanlıq qatırdı. Birinci hovuz zalına daxil oluruq. Bayırda hava sərin olsa da, içəri imistidir. Həm də havalandırması yaxşıdır. Uşaqlar həvəslə hovuzda üzürlər. Diqqət edirəm, hamısının üzündə xüsusi rahatlıq var. Bu, gözümdən yayınmır. Hərəsinin bir cür fiziki məhdudiyyəti olsa da, hamısını bir sevgi bura cəmləyib. Mən məhdudiyyətlərdən yox, imkanlardan danışmaq istəyirəm. Hər yerin son dərəcə təmiz və sahmanda olduğunu görürəm. Valideynlərlə söhbət edirəm, deyirlər ki, uşaqlar evə getmək istəmirlər, bura elə öyrəşiblər, elə bil ikinci evləridir. Bunu elə mən özüm də hiss edirəm. Vaxtın başa çatmasına baxmayaraq, uşaqlar məşqi bitirmək istəmirlər. Məşqçi Faiq bəy onlara, doğrudan da, xüsusi qayğı göstərir. Sevgi də, mehribanlıq da öz yerində. Zalda Vəliyev Əli və Nizamlı Elnarə də məşq edirlər. İkisi də həyat doludur, uğurlarına inanırlar. Elə mən də onlara inanıram.\nİlham Zəkiyevin açdığı cığırla\nCüdo zalında da məşqlərin getdiyini bilirəm. Dəhlizdə divarlara, tavana, pilləkənlərə fikir verirəm. Təhvil verilməsindən 13 il keçməsinə baxmayaraq, təmiz, səliqəlidir. Başa düşürəm ki, buranın zəhmətkeşləri nəinki insanlara, həm də daşa-divara da qayğı göstərir, qoruyur. Bilirəm ki, hər şey elə bundan – dəyər verməkdən başlayır. Rəşad bəylə zala gedirik. Fotoqrafımız Sabir şəkilləri çəkir. Paracüdo üzrə Azərbaycan milli komandasının baş məşqçisi, SSRİ idman ustası, Azərbaycan Respublikasının əməkdar məşqçisi İbrahim İbrahimov zaldadır. Daha çox görmə və eşitmə məhdudiyyətli olan gənclər qan-tər içində, böyük həvəslə, yorulmadan məşq edir, məşqçinin yüksək səsli komandalarına əməl edirlər. Onların üzündəki əzm, inam məni qürurlandırır. Bilirəm ki, bu enerjini daha çox İbrahim müəllimin gur səsindən alırlar. Elə arada bir-iki kəlmə onunla da söhbətləşməyə imkan tapıram. İbrahim müəllim deyir ki, paralimpiya cüdo yığmasının yaranma tarixi ikiqat paralimpiya çempionu, yeddiqat Avropa çempionu İlham Zəkiyevin ilk dəfə paralimpiya oyunlarında iştirakı, çempionluğu ilə bağlıdır: “Bu bizi də həvəsləndirdi. Və tələbələrim Məmmədov Tofiq, Alışov İlkin – bunlar əlilik dərəcəsi olan insanlardır, müraciət etdilər, qəbul olundular və mən də qoşuldum bu hərəkata. O vaxt baş məşqçi Əhməd Rəcəbli idi. Məni köməkçi məşqçi təyin etdi. Elə o gündən burada işləyirəm. 2008-ci ildə İlham Əliyevin başçılığı ilə bu gözəl kompleksin açılışı oldu və biz Pekin olimpiadasında iştirak etdik. Tələbəm orda ikinci yerə çıxdı. Daha sonra Tokioda keçirilən Paralimpiya oyunlarında yüksək nəticələr göstərdik. Burda məşq edən uşaqlar 2 qızıl, 2 bürünc medal qazandılar. Bizə Əmək və Əhalinin Sosial Müdafiəsi Nazirliyi, Gənclər və İdman Nazirliyi, Paralimpiya Komitəsi, “Neftçi” cəmiyyəti, dostlar dəstək olur”.\nÇətin və şərəfli iş\nHazırda 2 ildən sonra Parisdə keçiriləcək Paralimpiya oyunlarına ciddi şəkildə hazırlaşırlar. Fransada da böyük uğurlar qazanacaqlarına inanıram. Söhbətimizin davamında İbrahim müəllim bu cür xüsusi qayğıya ehtiyacı olan insanlarla məşqin necə keçməsindən də danışdı: “Uşaqlara işləmək çətindir, amma həm də çox şərəflidir. Burdakı uşaqlardan 6 nəfəri tam görmə məhdudiyyətlidir. Amma hərəkətlərində qətiyyən hiss olunmur. Biz burda təkcə idmançı hazırlamırıq, istəyirik ki, onlar evə qapanmasınlar, cəmiyyətdən ayrı düşməsinlər, daim özlərinə qarşı qayğı hiss etsinlər, biganəlik duymasınlar. Bilirsiniz, bir var sağlam insan, bir də var sağlamlığı məhdud insan. Deyim ki, bunlar daha dözümlüdürlər. Mənə qarşı o qədər diqqətlidirlər ki, səsimdən, nəfəsimdən belə əhval-ruhiyyəmin necə olduğunu hiss edirlər”.\n“Qarabağ”ın azarkeşi olan xanım atıcı\nBu gün kompleksdə atıcılıq məşqləri də var. Məşq bitməmiş onlarla da görüşməyə tələsirəm. Keçmiş hərbçi Rafiq bəy 2013-cü ildən burda atıcılıqla məşğuldur. Birinci Qarabağ müharibəsi qazisidir. Bir xanım atıcı da var. Rəqsanə xanım deyir ki, əvvəl ağır atletikaya marağı olub. Sol qolu zəif olduğundan məşqçilər atıcılıqla məşğul olmağı tövsiyə ediblər: “Bu idman növündə tez nailiyyət əldə etmək olmur. Gərək ən azı bir neçə il işləyəsən ki, uğur qazanasan. Futbolu da çox sevirəm. “Qarabağ”ın azarkeşiyəm”.\nBöyük ümidli gənclər şəhəri\nAnatoli Lunaçarski deyir ki, idman insanda optimizm, gümrahlıq mədəniyyəti formalaşdırır. Bu gün burda məşq edən idmançıları görüb buna tam əmin oldum. Kompleksdə hər cür şərait var. Özləri idmançılara göstərdiyi qayğını dövlət də onlara göstərir. Qeyd edim ki, burda hər şey tam təmənnasızdır. Qəribə bir rahatlıq və arxayınlıq içində, ürəyimdə böyük ümidlərlə gənclər şəhərindən qədim şəhərə qayıtdım.\nFotoqraf: Sabir Məmmədov


525-ci Qəzet - Moskvadan professor Əjdər Ağayevə təbrik məktubu\nMoskvadan professor Əjdər Ağayevə təbrik məktubu\nOxunub: 513 dəfə\nƏziz və hörmətli Əjdər müəllim!\nBu gün Sizin ünvanınıza göndərilən bütün təbriklərə qoşuluram. Bütün dostlarınız kimi, mən də Sizi Moskvadan əlamətdar 80 illik yubileyiniz münasibətilə səmimi qəlbdən təbrik edirəm. Sizə uzun ömür, can sağlığı, xoşbəxtlik, fəaliyyətinizdə uğurlar diləyirəm!\nƏziz Əjdər müəllim, Sizi çoxdan tanıyıram, tanışlığımızdan bizi 40 ildən çox bir zaman ayırır. İstər-istəməz xəyal məni qanadlarında 70-lərin ortalarına - tələbəlik illərimə aparır. Mənim 1975-1980-ci illərdə M.F. Axundov adına Azərbaycan Pedaqoji Rus Dili və Ədəbiyyatı İnstitutunda təhsil aldığın illərə. İnstitutda oxuya-oxuya maddi sıxıntılarla üzləşdiyimdən, mənə maddi cəhətdən köməklik edəcək bir adam olmadığından, məcburiyyət qarşısında qalıb o vaxtkı Respublika Müəllimlər evində gözətçi kimi işə düzəlmişdim. Respublika Müəllimlər evi o vaxtkı Qoqol küçəsi 14-də, Nizami küçəsiylə kəsişdiyi binada yerləşirdi. Müəllimlər evinin direktoru Tofiq Quliyev idi. Allah Tofiq müəllimə rəhmət eləsin, mənə bir tələbə, gözətçi kimi baxmadı, aramızda, yaş fərqimizə baxmayaraq, yaxşı bir ünsiyyət yarandı və sarsılmaz dostluğa çevrildi. Mənim də Sizinlə tanışlığım elə həmin illərdən başladı. Həmin vaxtlar sizin baş redaktor olduğunuz "Azərbaycan məktəbi" jurnalının redaksiyası da "Müəllimlər evi"nin yerləşdiyi üçüncü mərtəbədəydi, amma giriş Nizami küçəsi tərəfdən idi. Mənim onda 20 yaşım var idi gecələr yatmır, işləyir, gündüzlər isə dərsə gedirdim. Tofiq müəllim şeir yazdığımı bildiyindən mənə şeirlərimi sizə göstərməyimi məsləhət gördü. Yadımdadır, mənim sizə verdiyim şeirlərimi oxuyub, məni kabinetinizə çağırdınız, o vaxt yazdığım gövrək şeirlərimə düzəlişlər etdiniz, mənə məsləhətlər verdiniz. Bu gün hardasa mənim xoşa gələn bir misram varsa, orada sizin də müəyyən qədər rolunuz var.\nƏjdər müəllim, o vaxt sizin bir kəlmə məsləhətiniz mənə ümman sevinci bəxş elədi. Düşdüyüm çətin yolun daş-kəsəkli, tikanlı, çətin və ağır tərəfini göstərdiniz mənə. Düzəliş etdiyiniz şeirlərdən bir neçəsi o zaman rəhmətlik Əliağa Kürçaylının da xoşuna gəldi və onun təqdimatıyla bir neçə şeirim "Azərbaycan" poeziya almanaxında dərc olundu. Sizin dediklərinizdən sonra məndə şeirə, ədəbiyyata qarşı daha böyük həvəs yarandı və artıq yaradıcılığmla çox ciddi məşğul olmağa başladım. İndi əminliklə deyə bilərəm ki, az da olsa sizin etimadınızı doğrulda bilmişəm.\nƏziz Əjdər müəllim, Siz həyatda yalnız insanlara xoş, sevincli anlar bəxş etmək üçün həyata gələn insanlardansınız. Sizin kimi insanlar ona görə doğulurlar ki, insanlara, ağı qaradan, yaxşını pisdən ayırmaqı öyrətsinlər. Yaxından tanımadığınız, Kəlbəcərdən gəlmiş bir kənçi balasını ürəyinizə yaxın buraxaraq, ona düzgün yol göstərməyə, həmin adama şöhrət gətirəcək xeyirli məsləhətlər verməyə çalışışırdınız. İndi siz deyin, mən Sizi unuda bilərəmmi?\n1980-ci ildə Yaradıcılıq müsabiqəsindən uğurla keçib Moskvaya M.Qorki adına Ədəbiyyat institutuna zəmanət almağıma sevinən o vaxt təmasda olduğum, müəllimlərim və yaxından tanıdığım adamlar vardı. Mirzə İbrahimov, Məmməd Araz, Qəzənfər Paşayev, Cahangir Məmmədli, Şahmar Əkbərzadə, Tofiq Mahmud, Ənvər Rza, Məmməd Aslan, Tofiq Quliyev, Rasim Kərimli, Aqil Ağayev kimi mənim yaxından tanıdığım insanlar Moskvaya Ədəbiyyat İnstitutuna göndəriləndə məni dəstəkləyən adamlar idilər. Həmin adamlardan biri də məhz siz idiniz. Mənim getdiyim bu təlatümlü, ən çətin, daşlı-kəsəkli yolun başlanğıcında mənə ümid verən, düzgün yol seçdiyimi dəstəkləyən bir müəllim, pedaqoq kimi qolumdan yapışan adamlardan biri də siz olmusunuz. Tələbəniz olmasam da, Sizi özümün mənəvi müəllimim hesab edirəm və bu tanışlıqdan qürur hissi duyuram. Fəxr edirəm ki, sizin kimi ziyalını şəxsən tanıyıram.\nSizin xüsusən gözəl bildiyiniz kimi, təhsil ölkənin, millətin taleyini həll edən strateji məsələdir. Bu mənada, Azərbaycan Təhsil Şurasının və Respublika Müəllimlər Şurasının sədri, pedaqoji elmlər doktoru, görkəmli alim, pedaqoq, publisist, jurnalist, şair, müasir pedaqoji elmin sanballı nümayəndəsi olaraq, Siz təhsilimizin inkişafında mühüm rola malik insansınız. Azərbaycan təhsilinin, tələbələrin, yetişən gənc nəslin hər zaman məsləhətlərinizə ehtiyacı var. Azərbaycanda yeni nəslin tərbiyəsində, təhsilində Sizin xidmətləriniz danılmazdır.\nƏziz Əjdər müəllim, inanıram və əminəm ki, Azərbaycanımızın Qarabağ kimi münaqişəylə üzləşdiyi ağır bir zamanda Sizin kimi təcrübəli pedaqoqlarımızın səyi nəticəsində, pedaqoji elmimiz daha da inkişaf edəcək, gənc nəslin təhsilinə, tərbiyəsinə, savadlı, vətənpərvər, yurdsevər, yurdumuza ləyaqətli övlad kimi yetişməsinə öz layiqli töhfəsini verəcək.\nAzərbaycan Yazıçılar Birliyi Moskva bölməsinin katibi, Rəsul Rza və Yuri Dolqoruki adına beynəlxalq ədəbi mükafatlar laureatı


Ervin Rommel — Vikipediya - Haqqinda Melumat - Vikipedia\n, Almaniya İmperiyası\nErvin Rommel 15 noyabr 1891-ci ildə anadan olmuşdur. Əvvəlcə mühəndis peşəsinə yiyələnmək istəsə də, 1910-cu ildə Rommel orduya qoşulmuş və 1914-cü ilin avqust ayında onun xidmət apardığı bölmə müharibəyə atılmışdır. 1915-ci ildə o, döyüşlərdə fərqləndiyinə görə 1-ci dərəcəli dəmir xaç ordeni ilə mükafatlandırılmışdır.\nStark F. / Hrsg.: S. Aust — WeltN24, Axel Springer SE, 2013. — ISSN\nLast edited on 15 iyun 2021, at 12:10\nBu səhifə sonuncu dəfə 15 iyun 2021 12:10 tarixində redaktə edilib.


Həccə getmək istəyənlərin nəzərinə\n2 Oktyabr 2013 16:00\n"Səudiyyə Ərəbistanının Həcc Nazirliyi Azərbaycan Həcc Missiyasına "Corona" virusunun yaratdığı, nəfəs almanı ağırlaşdıran SARS xəstəliyi ilə bağlı direktiv göndərməyib".\nBunu Lent.az-a açıqlamasında Azərbaycan Həcc Missiyasını təşkil edən Qafqaz Müsəlmanları İdarəsinin mətbuat xidmətinin rəhbəri Rəhimə Dadaşova söyləyib.\nQeyd edək ki, Səudiyyə Ərəbistanında SARS epidemiyası tüğyan edir. İndiyə qədər SARS xəstəliyi Səudiyyə Ərəbistanında 30-dan çox insanın ölümünə səbəb olub. Rəhimə Dadaşova isə bildirib ki, bu il mayın sonlarında Azərbaycan Həcc Missiyası ilə Səudiyyə Ərəbistanının Həcc Nazirliyi arasında həcc protokolu imzalanıb. Bu protokolda SARS virusu ilə bağlı direktiv yer almayıb və indiyə qədər də belə direktiv göndərilməyib. Bununla belə, Rəhimə Dadaşova deyib ki, Qafqaz Müsəlmanları İdarəsi azərbaycanlı zəvvarların həcc ziyarəti zamanı müxtəlif, o cümlədən dövrü xəstəliklərə yoluxmaması üçün addımlar atır: "Birinci növbədə həcc ziyarətinə gedən hər bir şəxs yerli səhiyyə qurumundan sağlamlıq barədə arayış təqdim etməlidir. İkincisi, QMİ mövsümi xəstəliklərlə (qrip və s.) bağlı bu insanlara peyvənd vurulub-vurulmamasına nəzarət edir, peyvəndin vurulması barədə arayış həcc ziyarəti ilə bağlı sənədlərə daxil edilir. Yəni preventiv addımlar atılıb ki, "Corona" və digər viruslara yoluxma halı olmasın, fors-major hallar yaşanmasın".\nRəhimə Dadaşova qeyd edib ki, azərbaycanlı zəvvarların "Corona" virusuna yoluxmaması üçün lazımi tibbi addımlar atılıb. Zəvvarlardan ibarət bütün səfər qruplarına həmin viruslar üzrə ixtisaslaşmış həkim heyəti cəlb edilib. Hər qrup üzrə iki həkim təyin olunub: ""Onu da xatırladım ki, son illər həcc ziyarəti zamanı həkim qruplarımız Türkiyədən gələn həkim qrupları ilə birgə çalışır. Məsələ həm də ondadır ki, həcc ziyarətinə gedən yaşlı insanlar var, bu insanların təzyiq, soyuqdəymə kimi problemləri olur. Türkiyədən gələn həkim qrupları bizə yardım edir. Digər tərəfdən, biz hələ 3 ay qabaqdan həccə getmək istəyənlər üçün şənbə və bazar günləri məscidlərdə treninq-seminarlar təşkil etmişik. Bu, həcc ziyarəti zamanı tibbi problemlərlə qarşılaşmamaq üçün də vacib idi".\nXatırladaq ki, Azərbaycanda həcc ziyarəti sabah - oktyabrın 3-də başlayacaq və zəvvarların yola salınması oktyabrın 8-dək davam edəcək. Azərbaycanda Həcc ziyarəti Suriyada baş verən hadisələrlə əlaqədar ancaq təyyarə ilə həyata keçirilir. Zəvvarlarımızın Həcc ziyarətinə aparılmasını Fransanın "France Air" aviaşirkəti təşkil edir. Zəvvarlar 80 qrupa bölünüb, hər qrupda 45-55 nəfər olacaq. Oktyabrın 3-də bir reys, qalan günlər isə hər gün 3 reys təşkil olunacaq. Ümumilikdə bu il Azərbaycandan 3600 zəvvarın Həccə getməsi nəzərdə tutulub. Azərbaycanda Həcc ziyarəti ilə bağlı sənədlərin qəbulu fevralın 1-dən başlayıb və mayın 30-da başa çatıb. Sənədlər ziyarəti təşkil edən yeganə qurum olan QMİ-də qəbul olunub. Ziyarət bu il də iki variantda təşkil olunur. Nisbətən zəif şəraitli, gündə iki dəfə yemək verilən hotellərdə qalan zəvvarlar üçün ümumi ziyarət xərci 3250 manat, daha yaxşı şəraitli və yeməkləri daha çeşidli olan hotellərdə qalmaq (VİP ziyarət) istəyən zəvvarlar üçün ümumi xərc 4100 manatdır.


00:54 01 Oktyabr 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Vətəndaş sağlamlığına və rifahına xidmət edən siyasət\nVətəndaş sağlamlığına və rifahına xidmət edən siyasət\nİlham ƏLİYEV: "Azərbaycanda tətbiq olunan qaydalar, vəziyyətə uyğun şəkildə atılan addımlar və karantin rejimi öz səmərəsini verir”\nBəşəriyyətin tarixində dəfələrlə çoxsaylı insan itkisinə səbəb olan epidemiyalar, pandemiyalar baş verib. Elə indinin özündə də planetin ayrı-ayrı yerlərində lokal epidemiyalar meydana çıxır. Lakin heç kim təsəvvürünə gətirə bilməzdi ki, tibb elminin inkişaf etdiyi indiki dövrdə bütün dünya koronavirus adlandırılan xəstəliklə üzləşəcək və bu mərəz bütün ölkələri təhdid edəcək.\nAzərbaycan koronavirus qarşısında aciz qalmadı\nÖtən ilin sonlarından dünyada müşahidə olunan vəziyyət bundan ibarətdir ki, koronavirus bir çox ölkələri aciz vəziyyətə salıb. Belə ki, bir çox inkişaf etmiş dövlətlər yüksək səhiyyə sistemlərinin mövcud olmasına baxmayaraq on minlərlə insan itkisi ilə üzləşdilər. ABŞ, İtaliya, İspaniya, Fransa, Böyük Britaniya kimi ölkələrdə yaşananlar buna misaldır.\nXəstəlik dünyanın bir hissəsi olan Azərbaycandan da yan ötmədi. Lakin ilk gündən həyata keçirilən təxirəsalınmaz qabaqlayıcı tədbirlər göstərdi ki, respublikamız koronavirusun qarşısında aciz qalmadı, ağır fəsadların yaranmasına imkan verilmədi. Fevralın sonundan başlayaraq koronavirus pandemiyası ilə mübarizə sayəsində ardıcıl tədbirlərin həyata keçirilməsi, səmərəli maarifləndirmə, müvafiq tibbi infrastrukturun yaradılması, profilaktika və müalicə məsələlərinin keyfiyyətli şəkildə həll olunması, xüsusi karantin rejiminin tətbiqi uğurlu nəticələrin əldə olunmasının başlıca səbəbləri oldu. Azərbaycandakı vəziyyət beynəlxalq təşkilatların da diqqətindən yayınmadı və xəstəliklə mübarizədə ölkələrlə yaxından əməkdaşlıq edən Ümumdünya Səhiyyə Təşkilatı respublikamızda görülən işləri təqdir etdi. Fövqəladə Hallar Nazirliyinin Tibb Mərkəzinin koronaviruslu xəstələrin müalicəsi üçün nəzərdə tutulan modul tipli növbəti hospitalının açılışında videoformatda iştirak edən Prezident İlham Əliyev bu barədə deyib: "Bildiyiniz kimi, Ümumdünya Səhiyyə Təşkilatı Azərbaycanda bu sahədə görülən işlərə çox yüksək qiymət vermişdir və Azərbaycanı nümunəvi ölkə adlandırmışdır. Bu, həqiqətən də belədir. Yəni görülmüş işlər, bu sahəyə ayrılan dövlət vəsaiti, səfərbərlik işləri, xəstəxanaların, laboratoriyaların inşası, sosial proqramların həyata keçirilməsi - bütün bunlar, əminəm ki, bizim mübarizədə əsas rol oynamışdır. Ona görə bu gün də bu təmaslar davam edir və əminəm ki, biz birgə səylərlə bu məsələnin - COVID-in nəzarətdə saxlanmasını təmin edəcəyik”.\nTibbi məsələlər öz həllini tapdı\nQeyd edək ki, koronavirusla mübarizə məsələləri, xüsusən vətəndaşlarımızın sağlamlığının təmin olunması bu dövrdə daim Prezident İlham Əliyevin diqqət mərkəzində olub. O cümlədən xalqımız Birinci vitse-prezident Mehriban Əliyevanın problemə həssas münasibətinin şahidinə çevrildi. Elə bunların nəticəsidir ki, qısa müddətdə koronavirusla mübarizədə tibbi baxımdan əsas məsələlər öz həllini tapdı. Ölkə üzrə 46 xəstəxana koronavirus xəstələrinin müalicəsi üçün ayrıldı. Hansı ki, bu xəstəxanaların 41-i son 17 ildə inşa olunub. Zaman göstərdi ki, Prezident İlham Əliyevin regional inkişaf siyasətinin əsas tərkib hissələrindən biri kimi bu xəstəxanaların tikilməsi nə qədər uzaqgörən addımdır. Və dövlət başçısının özünün qeyd etdiyi kimi, əgər vaxtında bu xəstəxanalar tikilməsəydi, bu gün biz çox ağır vəziyyətə düşə bilərdik.\nBütün bunlarla yanaşı, koronavirusla daha effektiv mübarizənin təşkili üçün Prezident İlham Əliyevin təşəbbüsləri ilə indiyəcək 11 modul tipli xəstəxana da inşa edilib ki, bu da son dövrlərdə sağalanların sayının daha çox olmasına mühüm təsir göstərib. Daha modul tipli 7 xəstəxananın tikintisi nəzərdə tutulsa da, hazırkı vəziyyət göstərir ki, buna ehtiyac yoxdur. Çünki tədricən virusa yoluxma azalmağa doğru gedir. Elə buna görə də bəzi xəstəxanalar koronavirus xəstələri üçün ayrılan siyahıdan çıxarılıb.\nAzərbaycanda koronavirusla mübarizənin başqa bir önəmli addımlarından biri isə laboratoriyaların sayının artırılmasıdır. Pandemiya yeni başlayanda Azərbaycanda cəmi 6 laboratoriya var idi. Lakin indi respublikamızda 45 belə laboratoriya mövcuddur. Məhz bunun nəticəsində keçirilən testlərin cavablarını vaxtında müəyyən etmək mümkün olub.\nKoronavirusa qarşı peyvənd Azərbaycana gətiriləcək\nPandemiyaya görə karantin rejiminin tətbiqi respublikamızda iqtisadiyyata da təsir edib. Lakin Azərbaycan Prezidentinin dəfələrlə qeyd etdiyi kimi, bu gün prioritet vəzifə vətəndaşların sağlamlığının qorunmasıdır. Yuxarıda qeyd olunan və digər tədbirlər də göstərir ki, vətəndaşların sağlamlığı bütün məsələlərin fövqündə dayanır. İqtisadi fəallığın azalmasına baxmayaraq, dövlətimizin əsas diqqəti məhz vətəndaşların sağlamlığının təmin olunmasına yönəltməsi cəmiyyətdə böyük razılıqla qarşılanır.\nPandemiya nəticəsində xüsusən bir sıra iqtisadi fəaliyyət növlərini fəaliyyətinin müvəqqəti dayanması həm də vətəndaşların sosial rifahına təsir edir. Azərbaycan dövləti bunu da nəzərə aldı. Prezident İlham Əliyevin fərman və sərəncamlarına, tapşırıq və göstərişlərinə uyğun olaraq bütün dünyada nadir nümunələrdən biri kimi respublikamızda pandemiya dövründə geniş sosial proqramlar həyata keçirildi. Beş milyona yaxın insan geniş sosial paketlə əhatə olundu. Həm dövlət sektorunda, həm özəl sektorda işləyənlər, eyni zamanda, işsizlər, aztəminatlı təbəqəyə aid olan insanlar dövlət tərəfindən maddi dəstəklə təmin edildilər. Bu, bir daha onu göstərir ki, insanların sağlamlığı ilə yanaşı, həm də onların sosial rifahının təmin olunması əsas vəzifələrdən biridir.\nModul tipli xəstəxananın açılışında Prezident İlham Əliyev bir sıra məsələlərə də toxundu ki, bunlardan biri də koronavirusa qarşı peyvəndin ölkəmizə gətirilməsi ilə bağlıdır. Dövlət başçısı hazırda bir neçə şirkətlə COVID-ə qarşı peyvəndin ölkəmizə gətirilməsi ilə əlaqədar fəal iş aparıldığını bəyan etdi. Peyvəndlərin alınması böyük maddi vəsait tələb edir. Lakin bu istiqamətdə iş aparılması göstərir ki, Azərbaycan dövləti öz vətəndaşlarının sağlamlığı üçün gərəkən bütün addımları atır.\nQeyd edək ki, avqust ayında Azərbaycanda sərt karantin rejimi 3 dəfə yumşaldılıb. Hazırda ölkənin əksər şəhər və rayonlarında sərtləşdirilmiş xüsusi karantin rejimi ləğv edilib, bir çox məhdudiyyətlər aradan qaldırılıb. Bakı, Sumqayıt şəhərləri və Abşeron rayonunda yeni yoluxma halları ilə bağlı təhlükə qaldığına görə, bir sıra məhdudiyyətlərin saxlanılması qərara alınıb.\nLakin bütün bunlar insanları arxayınlaşdırmamalıdır. Çünki son günlər bir sıra Avropa ölkələrində yumşalmadan sonra yoluxma sayında artımların baş verməsi göstərir ki, karantin rejiminin yumşaldılması xəstəlik təhlükəsinin aradan qalxması demək deyil. Bu məsələyə münasibət bildirən Prezident İlham Əliyev bir daha hər kəsi sadə qoruyucu metodlardan istifadə etməlyə çağıraraq deyib: "Yəni, bu, nəyi göstərir, bir daha onu göstərir ki, bu xəstəlik heç də yoxa çıxmayıb. Bu xəstəlik var və belə olan halda dövlət tərəfindən bütün lazımi addımlar atılmalıdır, eyni zamanda, vətəndaşlar da çox sadə qoruyucu metodlardan istifadə etməlidir - məsafə saxlamalıdır, maska taxmalıdır, dezinfeksiya vasitələrindən istifadə etməlidir.\nİndiki şəraitdə vətəndaşlarımızın daha məsuliyyətli davranışı, məhdudiyyətlərə səbr və təmkinlə, anlaşıqlı şəkildə yanaşması əldə edilmiş uğurların davamlı olmasının başlıca şərtlərindən biridir.\nHeç kim qanundan üstün ola bilməz\nRespublikamızda koronavirusla mübarizəyə ciddi təhdid yaratdığına görə, qəbul edilən qərarlardan biri kütləvi tədbirlərin, o cümlədən yas və toy mərasimlərinin keçirilməsinə qadağa qoyulması oldu. Lakin təəssüflə qeyd etməliyik ki, son aylarda dəfələrlə ayrı-ayrı vətəndaşların toy və yas mərasimləri təşkil etməsinin, digər kütləvi tədbirlər keçirməsinin şahidi olmuşuq. Belə halların qarşısı hüquq mühafizə orqanları tərəfindən dərhal alınır və karantin rejimi tələblərinin pozulmasına hüquqi qiymət verilir. Belə əməllərin vəzifəli və rəsmi şəxslərin, ictimaiyyətin yaxından tanıdığı bəzi şəxslərin iştirakı ilə törədilməsi isə xüsusilə təəssüf doğurur, haqlı olaraq bütün cəmiyyət tərəfindən etirazla qarşılanır.\nAzərbaycan Prezidenti ölkədə qanunun aliliyinin qarantıdır, hər kəsin qanun qarşısında məsuliyyəti və cavabdehliyi ali iradənin tələbidir. Heç bir vəzifəli şəxs öz statusundan istifadə edərək qanunları poza və qanunun tələblərinə hörmətsiz yanaşa bilməz. Belə şəxslər də müəyyən olunduqda mütləq şəkildə məsuliyyətə cəlb edilirlər, onların barəsində cəza tədbirləri görülür. Son hadisələr də bunu bir daha təsdiq etdi.\nPrezident İlham Əliyev ictimai vəziyyətinə, statusuna baxmayaraq, qanun qarşısında hamının bərabər olduğunu bildirərək qanunun hər kəs üçün qanun olduğunu və heç kimə heç bir güzəşt edilməyəcəyini bəyan etdi.\nGörünən odur ki, dövlət lazım olan bütün addımları atır və bütün bunlar, eləcə də vətəndaşların məsuliyyəti tezliklə ölkəmizin hər yerində həyatın normal axarına dönməsini təmin edəcək. Prezident İlham Əliyevin qeyd etdiyi kimi: "Biz məhz bu tədbirlər nəticəsində minlərlə insanın həyatını qoruduq. Qoymadıq ki, xəstəlik geniş vüsət alsın, qoymadıq ki, bu, nəzarətdən çıxsın və bundan sonra da bunu edəcəyik. Nə qədər lazımdırsa, o qədər də edəcəyik. Əminəm ki, birgə səylər nəticəsində, həm də bundan sonra dövlətin qətiyyətli və düşünülmüş ədalətli addımları, vətəndaşların məsuliyyəti imkan verəcək ki, biz bu ağır vəziyyətdən az itkilərlə çıxaq və daha tez bir zamanda normal, adi həyata qayıdaq”.\nAzərbaycan və Rusiyanın Xarici İşlər nazirlərinin telefon danışığı olub00:53 02.09.2020\nHikmət Hacıyev: Beynəlxalq ictimaiyyət Ermənistanın terrorçu qüvvələri Azərbaycana qarşı istifadə etməsinə adekvat reaksiya verməlidir00:53 02.09.2020\nDüşmənə məxsus 8 “Qrad” yaylım atəşli reaktiv sistem məhv edilib 00:53 02.09.2020\nTürkiyənin Ədliyyə naziri Fikrət Məmmədova zəng edib00:53 02.09.2020\nAzərbaycan öz torpaqlarını təkbaşına azad edəcək əzm və qətiyyətə sahib olduğunu bütün dünyaya göstərdi00:53 02.09.2020\nYuriy Osadçenko: Biz Azərbaycan Prezidentinin bütün təşəbbüslərini dəstəkləyirik00:53 02.09.2020


Qulinin qətlini sifariş edən “Dayıoğlu Zaur” kimdir? - ŞOK FAKTLAR\n21 Avqust 2020 13:08\n6 328 Baxış\nAxar.az xəbər verir ki, 40 yaşlı Zaur Əhmədovun mərhum qanuni oğru Rövşən Lənkəranskinin yaxın qohumu olduğu bildirilir. Bəzi mənbələr Z.Əhmədovun Lənkəranskinin kürəkəni və dayısı oğlu olduğunu yazır. O, kriminal aləmdə “Dayıoğlu Zaur” kimi tanınır. Moskvada bizneslə məşğul olan Zaur Əhmədov Lənkəranskinin ölümündən sonra onun “imperiya”sına başçılıq edib.\n“Əhmədov Quliyə qarşı Lənkəranskinin siyasətini aparırdı. Bu səbəbdən Zaurun həyatı həmişə təhlükə altında idi”, - “Praym Kraym” portalının redaktoru Viktoriya Qefterin yazır.


Mşelle Baçelet BMT-nin Ali komissarı oldu – AVROPANIN SƏSİ\nEditor August 10, 2018 Mşelle Baçelet BMT-nin Ali komissarı oldu2018-11-22T11:38:13+00:00 Beynəlxalq, Xəbər\nBMT-nin Yeni İnsan Hakları Ali Komissarı keçmiş Çili prezidenti Mşelle Baçelet olacaq. Onun namizədliyiniBMT-nin Baş katib Antonio Guterres təqdim etdi və sonra Baş Assambleya tərəfindən təsdiq edildi. Baçelet, səlahiyyətini 1 Sentyabrda icra edəək , vəzifə müddəti yenidən seçilməsi imkanı ilə dörd il olacaq. Guterres, Mişelle Baçeletin seçilməsi ilə əlaqədar sevincini gizlətməmiş, onun əsas insan hüquqlarına riayət olunmasını təmin edə biləcək namizəd olduğunu vurğulamışdır:\n“O, ideal vəziyyətdə olan rolunu götürür. Bu il, İnsan Hüquqlarının Ümumi Bəyannaməsinin 70 illiyini qeyd edərkən daha yaxşı bir seçim düşünə bilmirəm. Axı o, diktatorluq zülmətindən xilas oldu “.\nBaçelet “Sosialist Gənclik” təşkilatında siyasi fəaliyyətinə başladı. Çili Diktatoru Augusto Pinochet hakimiyyətə gəldikdən sonra həbs olundu, sonra o, köçməyə məcbur oldu. Demokratiyanın bərpasından sonra ictimai səhiyyədə işləmişdir. 2006-cı ildə Bamelet Çili ilk qadın prezident oldu.\n« Alman kansleri Angela Merkel: ABŞ-ın super gücünə güvənmək olmaz\nƏn qorxulu adam, üzə gülüb arxadan söz atandır! – Vyana – Qaraxan Əkbəroglu »


SOCAR Supsa limanından neftin ixracını 10% artırıb | Report.az\nSOCAR Supsa limanından neftin ixracını 10% artırıb\nSOCAR Supsa limanından neftin ixracını 10% artırıb Bu ilin yanvar-sentyabr aylarında SOCAR Supsa limanından 2,3 mln. ton neft ixrac edib\n2 Oktyabr , 2014 08:26\nBakı. 2 oktyabr. REPORT.AZ/ Azərbaycan Dövlət Neft Şirkəti (SOCAR) 2014-cü ilin yanvar-sentyabr ayları ərzində Supsa limanından (Qara dəniz, Gürcüstan) 2,283 mln. ton neft ixrac edib. Ötən ilin müvafiq dövrünün eyni göstəricisi ilə müqayisədə Supsa limanından ixracın həcmi 9,8% artıb.\nŞirkətdən "Report"a verilən məlumata görə, təkcə sentyabr ayında Supsa limanından SOCAR 253,829 min ton neft göndərib.\nQeyd edək ki, 2013-cü ildə SOCAR Gürcüstan limanından 2,725 mln. ton neft ixrac edib. Bakı-Supsa boru kəməri 1994-cü il sentyabr ayının 20-də SOCAR və başda BP olmaqla xarici şirkətlər qrupu arasında imzalanan məhsulun pay bölgüsü haqqında saziş çərçivəsində "Çıraq" yatağından hasil olunan neftin nəqli üçün nəzərdə tutulub.\nBelə ki, 21 düym (530 mm) diametrdə 775 km yeni boru kəməri və 55 km bərpa olunmuş boru kəməri daxil olmaqla, Bakı-Supsa boru kəmərinin uzunluğu 830 km təşkil edir. Kəmərin illik ötürmə gücü 7 mln. ton (gündəlik 140 min barel) neft təşkil edir. Boru kəmərinin operatoru BP şirkətidir.\nİngilis versiyası SOCAR increases oil export from Supsa by 10%\nRus versiyası SOCAR увеличила экспорт нефти из Супсы на 10%


Dərs 4.6 – Hal Kateqoriyaları – Language Mag\nelvin • 09.07.2015 • bölmə Alman dili\nLEKTİON 4.6 – die Fälle\nHal kateqoriyası nədir?\n– Hal kateqoriyası dedikdə isimlərin müxtəlif hallarda olması başa düşülür.\nİsimlər niyə müxtəlif hallarda olurlar?\n– İsimlər müxtəlif hallarda olmasına alman dilində yalnız 2 (iki) səbəb var:\nAlman dilində də bütün dillərdə olduğu kimi isimlər müxtəlif hallarda olurlar. Alman dilində cəmisi 4 hal vardır:\nNOMİNATİV – ADLIQ HAL\nGENİTİV – YİYƏLİK HAL\nDATİV – YÖNLÜK HAL\nAKKUSATİV – TƏSİRLİK HAL\nBiz ikinci dərsimizdə, yəni cins kateqoriyası bəhsində alman dili isimlərinin bir sıra başqa dillərdə olduğu kimi 3 cinsə bölündüyündən artıq danışmışdıq. Azərbaycan dilində ismin sonluğu ilə halları təyin etmək olur. Məsələn:\nADLIQ HAL ata sualı: kim? nə?\nYİYƏLİK HAL atanın sualı: kimin? nəyin?\nYÖNLÜK HAL ataya sualı: kimə? nəyə?\nTƏSİRLİK HAL atanı sualı: kimi? nəyi? (nə?)\nBu nümunə dediklərimizin sübutudur, yəni ismin sonu dəyişməklə isim haldan-hala düşür. Alman dilində isə ismin özü çox az hallarda dəyişir, hallar üzrə əsasən artikl dəyişir. Gəlin dediklərimizi müəyyən və geyri müəyyən artikllərdən istifadə etməklə bir neçə nümunə üzərində göstərək:\nFELLƏRİN HAL TƏLƏB ETMƏSİAlman dilində fellər ya birbaşa hər hansı halı və ya halları, ya da özündən sonra önlük və bundan sonra yenidən hər hası bir halı tələb edirlər.\nÖnlüklə və ya önlüksüz olaraq müəyyən hal tələb etməsi xüsusiyyətinə görə fellər 3 qrupa bölünürlər:\n1. imtiyazlı fellər\n2. birbaşa hal tələb edən fellər\n3. ixtiyari önlük və sonradan hal tələb edən fellər\n1. İMTİYAZLI FELLƏRBir sıra dərsliklərdə imtiyazlı fellərə daimi önlüklərlə işlənən fellər də deyilir. Təssüf ki, belə fellərin ən işlək olanlarını ilk anda, digərlərini isə tədriclə əzbərləmək lazım gəlir. Bu ona görə lazımdır ki, bizə ilk dəfə rast gəlinən felin imtiyazlı olub-olmaqığını bilək. Əgər fel imtiyazlı deyilsə deməli, ya 2-ci, ya da 3-cü qrupa daxildir.\n2. BİRBAŞA HAL TƏLƏB EDƏN FELLƏRBu qrupa daxil olan fellərdən ya Dativ halın (wem? – yəni kimə? nəyə?),ya da Akkusativ halın (wen? – yəni kimi? nəyi?) suallarını vermək olur. Bu isə o deməkdir ki, həmin fellər uyğun olaraq (wem? – yəni kimə? nəyə?), Dativ (wen? – yəni kimi? nəyi?) Akkusativ halı tələb edirlər.\nhelfen – kömək etmək\nähnlich sein – oxşamaq\nBu fellərdən Dativ halın sualını (wem?) – yəni (kimə?, nəyə?) vermək olur. Bu isə o deməkdir ki, bu fellər Dativ halını tələb edirlər.\nDaha başqa nümunələr:\nlernen – öyrənmək\nlieben – sevmək\nBu fellərdən Akkusativ halın sualını (wen?) – yəni (kimi?, nəyi?) vermək olur. Bu isə o deməkdir ki, bu fellər Akkusativ halını tələb edirlər.\n3. İXTİYARİ ÖNLÜK və sonradan hal tələb edən fellərİmtiyazlı fellər qrupuna aid olmayan və istər Dativ, istərsə də Akkusativ halın suallarına cavab verməyən fellər isə 3-cü qrupa daxil olmaqla ixtiyari önlük və sonradan hal tələb edən fellər qrupuna daxildir.\nsitzen – oturmaq\nstudietren – təhsil almaq\nBu fellərdən çıxış edərək nə Dativ hala aid (wem?) – yəni (kimə?, nəyə?), nə də Akkusativ hala aid (wen?) – yəni (kimi?, nəyi?) suallarını vermək olmur.\nBiz bu fellərin əminliklə imtiyazlı fellər qrupuna aid olmadığını bildikdən sonra bu fellərin məhz ixtiyari önlük və sonradan hal tələb edən fellər qrupuna aid olduğu müəyyənləşir.\nİmtiyazlı fellər qrupuna aid olan fellər müstəsna olmaqla qalan fellərin hansı halları daha çox tələb etməsi ardıcıllığını təxminən belə göstərmək olar:\nDativ və Akkusativ halları – ən çox\nNominativ halı – çox nadir hallarda\nGenitiv hali – rast gəlinmir.\nDİQQƏT!!! Fellərin imtiyazlı fellər qrupuna aid olmadığını əminliklə bildikdən sonra onların: birbaşa hal və ya önlük və sonradan hal tələb edən fellər qrupuna aid olmasını müəyyən etmək üçün yalnız Dativ (wem?) və Akkusativ (wen?, was) hallarına müvafiq sualları verin! Deməli, bir daha yadda saxlayaq ki, bu suallarla işlənən fellər aid olduğu müvafiq halı tələb edir, bu sualla işlənə bilməyən fellər isə ixtiyari önlük + hal qrupuna aiddir!!\nalman dili Deutsch die Fälle Hal Kateqoriyaları Substantiv


Azerbaycan Kuboku: 1/4 final merhelesinin ilk oyunlarina hakim teyinatlari aciqlanib - Azadliq Xeber\nAzerbaycan Kuboku: 1/4 final merhelesinin ilk oyunlarina hakim teyinatlari aciqlanib\nAzərbaycan Kuboku: 1/4 final mərhələsinin ilk oyunlarına hakim təyinatları açıqlanıb\n8 Dekabr, 2017 18:10 xeber – Futbol üzrə Azərbaycan Kubokunun ¼ final mərhələsinin ilk oyunları üçün bütün təyinatlar müəyyənləşib. “Report”un Peşəkar Futbol Liqasının rəsmi saytına istinadən verdiyi məlumata görə, 4 qarşılaşmanın hamısı milli dərəcəli hakimlərə həvalə olunub.\n14:00. “Keşlə” – “Kəpəz”\nHakimlər: Rauf Cabbarov, Elman Musayev, Cavanşir Yusifov, Fariz YusifovAFFA nümayəndəsi: Rauf HüseynliHakim-inspektior: Murad Məmmədov\n16:00. “Zirə” – “Neftçi”\nHakimlər: İnqilab Məmmədov, Yaşar Abbasov, Nahid Əliyev, Orxan MəmmədovAFFA nümayəndəsi: Abas HüseynovHakim-inspektor: Şahin CəfərovZirə İdman Kompleksinin stadionu\n11 dekabr (bazar ertəsi)\n16:00. “Qəbələ” – “Səbail”\nHakimlər: Rəvan Həmzəzadə, Rza Məmmədov, Vüsal Qənbərov, Elvin ƏsgərovAFFA nümayəndəsi: Eldar QasımovHakim-inspektor: Rövşən ƏhmədovQəbələ şəhər stadionu, 16:00\n19:00. “Qarabağ” – “Sumqayıt”\nHakimlər: Ramil Diniyev, Vüqar Bayramov, İsgəndər Əliyev, Rəhim HəsənovAFFA nümayəndəsi: Sakin MəmmədzadəHakim-inspektor: Əli Hüseynov “Azersun Arena”\nQeyd edək ki, oyunlar “CBC Sport” kanalı vasitəsi ilə canlı yayımlanacaq.


Ölkənin 4 rayonunda qəza hadisələri olub, 5 nəfər xəsarət alıb | Kəpəz Müstəqil Teleradio Şirkəti\nBu günə xəbərlərin oxunma sayı: 1281\n— 17.02.2016 10:38\nÖlkənin 4 rayonunda qəza hadisələri olub, 5 nəfər xəsarət alıb\nÖlkənin müxtəlif şəhər və rayonlarında yol qəzaları qeydə alınıb. Hadisələrdən birində 7 yaşlı piyada vurulub.\nXaçmaz şəhərində piyadanın vurulması ilə nəticələnən yol qəzası qeydə alınıb. 7 yaşlı Xaçmaz rayon sakini, Məhəmməd Abbasov naməlum avtomobil tərəfindən vurulub. Azyaşlı hadisə zamanı yaxınlıqda olan şəxslərin köməkliyi ilə Xaçmaz Mərkəzi Rayon Xəstəxanasına yerləşdirilib. Uşağın müxtəlif bədən xəsarətləri aldığı məlum olub.\nSalyan rayonunda isə mikroavtobusla “Mercedes” markalı avtomobil toqquşub. Qardaşbəyli kəndi ərazisində qeydə alınan hadisə zamanı 3 nəfər xəsarət alıb. Bu şəxslər - Yenikənd kənd sakini, 58 yaşlı Əvəzağa İsmayılov, Neftçala rayonunun Qoltuq kənd sakini, 42 yaşlı Yadulla Qardaşov və həmin rayonun Həsənabad kənd sakini, 39 yaşlı Araz Abdullayev ağır xəsarətlərlə Salyan Rayon Mərkəzi Xəstəxanasına yerləşdiriliblər. Qəza zamanı mikroavtobusda sıxılmış vəziyyətdə qalan sürücü Əvəzağa İsmayılov Fövqəladə Hallar Nazirliyinin xilasediciləri tərəfindən xilas edilib. Xəsarət alanlardan ikisinə açıq bazu və baldır sınığı, birinə isə çanağın sınığı diaqnozu qoyulub.\nTovuzun Əsrik-Ağbulaq yolunda sürücünün idarəetməni itirməsi qəzaya səbəb olub. Rayonun Azaflı kənd sakini, 53 yaşlı Aqil Əsgərovun idarə etdiyi “Mitsubishi” markalı avtomobil sürüşərək yolun kənarındakı çaya düşüb. Nəticədə sürücü müxtəlif bədən xəsarətləri alaraq Tovuz Mərkəzi Rayon Xəstəxanasına yerləşdirilib. İlkin ehtimala görə, hadisəyə səbəb sürücünün avtomobili yüksək surətlə idarə etməsi olub.\nSamuxda da yol qəzası baş verib. Hadisə Samuxun “İnstitut” qəsəbəsində qeydə alınıb. “Hyundai” və “VAZ 2106” markalı avtomobillərin toqquşması nəticəsində xəsarət alan olmasa da, avtomobillər yararsız hala düşüb.\nArtıq bütün faktlarla bağlı araşdırmalara başlanılıb.


Elmira Axundova: “Dəm qazından boğulmaların 50 faiz günahkarı ”Azəriqaz”dır”\n00:02 03-02-2019 | 123\n“Staistikaya görə, artıq bu il dəm qazından dünyasını dəyişənlərin sayı kifayət qədər çoxdur. Əgər günahın 50 faizi sadə vətəndaşların üzərindədirsə, qalan faizi “Azəriqaz”ın üzərindədir”. Bunu deputat Elmira Axundova Milli Məclisin iclasında deyib.


Vergidən gizlədilmiş 13,5 milyon büdcəyə qaytarıldı » VoicePress\nVergidən gizlədilmiş 13,5 milyon büdcəyə qaytarıldı\nBu ilin 9 ayında Vergilər Nazirliyi yanında Vergi Cinayətlərinin İbtidai Araşdırılması Departamentində vergi ödəməkdən yayınma və qanunsuz sahibkarlıq fəaliyyəti ilə məşğul olma faktları əsasında başlanmış 405 cinayət işi üzrə aparılan araşdırmalar zamanı 13 milyon 433,2 min manat vəsaitin dövlət büdcəsinə ödənilməsi təmin edilib.\nVOİCEPRESS xəbər verir ki, bu məlumatlar, son dövrlər vergidən yayınma hallarının ümumi göstəriciləri ilə bağlı sorğumuza cavab olaraq Vergilər Nazirliyinin Media və Kommunikasiya Mərkəzinin göndərdiyi hesabatda yer alıb. Mərkəzdən bildirib ki, 64 cinayət işi üzrə büdcədən yayındırılmış vergilər ibtidai istintaq zamanı tamamilə ödənildiyinə görə, onların icraatına xitam verilib:\n“Cinayət işləri üzrə keçirilmiş istintaq-əməliyyat tədbirləri nəticəsində vergi cinayətləri törətdiklərinə görə barələrində axtarış elan olunmuş 14 nəfər şəxs tutularaq Departamentin İstintaq idarəsinə təhvil verilib. İbtidai istintaqdan yayınan 232 şəxsin məcburi qaydada gətirilməsi, 396 şəxsin tapılaraq istintaqa gəlmələri, 449 şəxsin yerinin müəyyən olunaraq istintaqa məlumat verilməsi təmin edilib. Vergi orqanlarının üzərinə düşən vəzifələrin icrasına köməklik göstərilməsi ilə bağlı müraciətlərə baxılması nəticəsində vergi yoxlamalarından, əmlakının siyahıya alınmasından yayınan və fəaliyyəti barədə bəyannamə təqdim etməyən 60 nəfər vergi ödəyicisi tapılaraq onların müvafiq vergi orqanlarına gəlmələri təmin olunub”.\nHesabatda qeyd olunur ki, Departamentin İstintaq idarəsində 334 cinayət işi üzrə ibtidai istintaq tamamlanıb, 11 nəfər təqsirləndirilən şəxs barəsində həbs qətimkan tədbiri seçilib. İstintaqı tamamlanmış cinayət işlərindən 80 iş əsasında 90 nəfər şəxs barəsində materiallar ittiham aktı ilə aidiyyəti üzrə baxılması üçün məhkəmələrə göndərilib.\nMehman Əliyev azadlığa buraxıldı\t11-09-2017, 12:07\nVergilər Nazirliyindən müğənnilərə sərt XƏBƏRDARLIQ\t7-08-2017, 15:26\nVergilər Nazirliyi kollegiyasının yeni tərkibi təsdiq edildi\t1-02-2017, 18:47\nVergilər Nazirliyində növbəti kadr dəyişiklikləri\t2-12-2016, 10:40\nCinayət Məcəlləsinə edilmiş dəyişiklikdən sonra 90 cinayət işinin icraatına xitam verilib\t17-06-2016, 11:40\nYeni alət işə düşdü: Vergidən yayınanların işi çətinləşir\t10-06-2016, 09:45


İranın vurduğu təyyarədə 4 azərbaycanlı olub - Şok detal\nÖtən günlərdə Tehranda SEPAH tərəfindən raketlə vurulan Ukraynaya məxsus “Boinq 737-800” tipli sərnişin təyyarəsində həlak olanlardan 4-ü Güney Azərbaycanın Xoy şəhərindən olub.\nAxar.az Günaz TV-yə istinadən xəbər verir ki, Xoy əhalisi sosial şəbəkələrdə çağırış mətni yayaraq ,günahsız yerlilərinin təyyarədə həlak olması ilə bağlı etiraz yığıncağı keçirəcəklərini bildiriblər.\n“Boinq" sərnişin təyyarəsinin SEPAH-ın özbaşına əməkdaşları tərəfindən birbaşa vurulması faciəsində dörd yerlimiz həlak olub. Bunun üçün bazar ertəsi günü yerli vaxtla saat 17:00-da Xoy şəhərinin mərkəzinə toplaşaraq dinc etiraz aksiyası keçirərək, faciəni yaradanlar və yalançı şəxslərin məhkəmə qarşısına çıxarılmasını tələb edəcəyik. Bundan əlavə təyyarə faciəsi qurbanlarının xatirəsinə şamlar yandırılacaq”.\nXatırladaq ki, yanvarın 8-də Tehranın Xomeyni Beynəlxalq Hava Limanından qalxaraq Kiyev şəhərinə istiqamət götürən Ukrayna Beynəlxalq Hava Yollarına məxsus Boinq-737 tipli sərnişin təyyarəsi İslam İnqilabı Keşikçiləri Korpusu tərəfindən vurulub. Nəticədə təyyarədə olan 9 nəfər heyət üzvü və əksəriyyəti İran və Kanada vətəndaşlarından ibarət 167 sərnişin həlak olub. Bu faciə İran və Güney Azərbaycan şəhərlərində geniş etiraz aksiyalarına yol açıb.\n2020.01.13 / 19:00


Bağdadi ilə bağlı yeni iddia - son xeberler\nSonxeber.az modern.az-a istinadən xəbər verir ki, Bağdadinin Suriyanın səhra bölgəsində - ölkənin cənub-şərqində mağarada gizləndiyi iddia edilib.\nMəlumata görə, bir vaxtlar Suriyanın geniş ərazilərində 7 milyon insanın taleyini müəyyən edən və İraq torpaqlarının demək olar ki, üçdə birinə nəzarət edən Bağdadi hazırda "liderlərinin harada olduğunu bilməyən dağınıq haldakı döyüşçüləri" idarə edir.\nDünyada Baxılıb: 491 Tarix: 25 mart 2019\nİslamı qəbul edən dünya ulduzu — "Allah məni mükafatlandırdı"\nSəfər etdiyi Türkiyədə İslamı qəbul edərək müsəlman olan amerikalı müğənni Della Mayls yeni açıqlama verib.. Sonxeber.az "Ölkə.Az"a istinadən xəbər verir ki, Mayls İstanbulda keçirilən bir tədbirdə iştirak edib.\_. . Mayls tədbirə dəvət edildiyi üçün təşəkkür edib və deyib: "Aldığım qəra\nAya Sofya muzeyi məscid statusu alacaq.. . Sonxeber.az axar.az-a istinadən xəbər verir ki, bu barədə jurnalistlərə açıqlamasında Türkiyə prezidenti Rəcəb Tayyib Ərdoğan deyib.. . "Aya Sofya muzey statusundan çıxarıla və giriş pulsuz ola bilər. Hətta üzərində elə durarıq ki, adını da Aya Sofya məscid\n"525-ci qəzet"in əməkdaşı Türkan Turan Türkiyənin tanınmış yazıçısı, musiqiçisi və rejissoru Zülfü Livanelidən müsahibə alıb.. . Zülfü Livaneli müsahibədə məşhur azərbaycanlı iş adamı Telman İsmayılov haqda danışaraq bir neçə maraqlı məqamlara toxunub:. . Sərhədləri yarıb keçən, yerlə göyü\nBakı-Ankara marşrutu üzrə sərnişin daşıyan qatarın Qarsda qarşılanması zamanı maraqlı hadisə yaşanıb.. . Sonxeber bildirir ki, "Qafqazinfo"nun "Hurriyet"ə istinadən verdiyi xəbərə görə, qatarın yolunu gözləyənlər arasında yeni evlənən bəylə gəlin də olub. Tarixi gündən xatirə saxlama\nABŞ hökuməti vəhşi atları əhliləşdirə bilən şəxsləri mükafatlandıracaq.. . Sonxeber.az Sputnik Azərbaycan-a istinadla xəbər verir ki, bir at əhliləşdirənə 1000 dollar məbləğində pul veriləcək. Qeyri-adi təklifə səbəb isə ştatlarda çox sayda vəhşi atların olmasıdır.. . Təklifi Dövlət və Cəmiyyət torpaqlarını\nFas əsilli model İmane Fadil İtaliyanın sabiq baş naziri Silvio Berluskoninin seksual xarakterli əyləncələr təşkil etməsi ilə bağlı məhkəmədə çıxış etmişdi. Bir müddət sonra şiddətli qarın ağrısı ilə xəstəxanaya yerləşdirilən gənc model orada dünyasını dəyişib.. . Sonxeber.Az musavat.com-a istinadə\nPişik rentgen cihazına salındı - Nəticə baytarları ŞOKA SALDI / FOTO\nTürkiyədə ölmək üzrə olan küçə pişiyi baytar nəzarətinə götürülüb.. . Pişiyin probleminin aşkar edilməsi üçün o rentgen cihazına salınıb.Nəticə isə baytarları şoka salıb. Onun bədənində tüfəng gilizləri aşkar edilib.. . Ayaqlarında sınıqlar olan pişik dərhal əməliyyat edilib. Qeyd edək ki, bir neçə həft\nArvadını öldürmək istəyən pilot təyyarəni evinə çırpdı - VİDEO\nBotsvanada pilot təyyarə ilə həyat yoldaşını öldürməyə çalışıb.. . "Eyewitness News"un məlumatına görə, hadisə ölkənin paytaxtı Qaboronedə baş verib.. . İlkin məlumatlara görə, pilot hadisədən bir neçə saat əvvəl həyat yoldaşı ilə mübahisə edib. Mübahisədən sonra isə həyat yoldaşını öldürmə\nTürkiyəli müğənni Bülent Serttaş qardaşı barədə polisə şikayət ərizəsi yazıb.. . SonxeberAz qafqazinfo-ya istinadən xəbər verir ki, müğənninin 10 ildir görüşmədiyi qardaşı Ahmet Serttaş canlı yayıma çıxaraq onu şantaj edib. Bildirib ki, qardaşı illər əvvəl ona ev, maşın alacağını vəd etsə də, buna əmə


Erməni hərbçi özünü güllələdi - Modern.Az Azərbaycan və dünya xəbərləri\n28 İyul 2021, 18:27 | DÜNYA\nBildirilib ki, hərbi hissələrin birində postda xidmət edən hərbi qulluqçu Karen Ağacanyanın ona təhkim olunmuş silahdan atəş açaraq özünə qəsd edib.\nAğır vəziyyətdə hərbi hospitala çatdırılan K.Ağacanyanın özünə qəsd etməsinin səbəbləri araşdırılır. Ermənistan Müdafiə nazirliyi faktla bağlı hər hansı rəsmi açıqlama verməyib.\nŞəhid ailəsinə qarşı dələduzluq edənlər saxlanıldı - VİDEO 20 Sentyabr 2021, 19:08 Koronavirusdan sağalanlar yoluxanları 3 dəfə üstələdi 20 Sentyabr 2021, 18:33 Xalq artisti Şuşada oğlunun şəhid olduğu yerdə - VİDEO 20 Sentyabr 2021, 14:55 15 gündə yol qəzalarında 33 nəfər ölüb 20 Sentyabr 2021, 14:28 Kəlbəcərin küçələrinə işıq verildi - VİDEO 20 Sentyabr 2021, 11:49 Kürəkən qayınata və qayınanasının üzərinə benzin töküb yandırdı 20 Sentyabr 2021, 09:44 Azərbaycanda ötən il 16 nəfər cəzaçəkmə müəssisələrindən QAÇIB 20 Sentyabr 2021, 09:14 Azərbaycan ərazisinə keçmiş ermənilər geri qaytarıldı 20 Sentyabr 2021, 07:42 İran ayətullahı Azərbaycanı hədələyib - VİDEO 19 Sentyabr 2021, 17:53 Azərbaycanda yoluxanların sayı açıqlandı 19 Sentyabr 2021, 16:38 Pandemiyanın qalması dünyadakı mafiyalara, oliqarxlara sərf edir - Azərbaycanlı həkimdən İDDİA 19 Sentyabr 2021, 08:50 Hacıqabulda yük maşını yandı 18 Sentyabr 2021, 23:34 Yoluxma artdı - 29 nəfər öldü 18 Sentyabr 2021, 15:32 Maqsud Mahmudov Azərbaycana belə gətirildi - VİDEO 18 Sentyabr 2021, 11:23 Qohumuna 18 bıçaq zərbəsi vuraraq qətlə yetirdi 18 Sentyabr 2021, 09:19 Vətən Müharibəsi Qəhrəmanlarına mənzil verildi - FOTOLAR 17 Sentyabr 2021, 16:39 Azərbaycanda daha 1770 nəfər yoluxdu 17 Sentyabr 2021, 16:34 Səyyad Əlizadə ECMO aparatına qoşuldu 17 Sentyabr 2021, 10:30 Bakıda mənzildə qadın meyiti tapıldı 16 Sentyabr 2021, 23:10 Samuxda məişət evi yandı 16 Sentyabr 2021, 19:51 Yoluxma kəskin azaldı - 32 nəfər öldü 16 Sentyabr 2021, 15:38 Hökumət Tural Abbaslıya təzminat ödəyəcək 16 Sentyabr 2021, 14:02 Kürdəmirdə qardaş bacısını qətlə yetirdi 16 Sentyabr 2021, 11:25 Bakıda gənc oğlan döyülərək öldürüldü 16 Sentyabr 2021, 10:38 DİN Gorus-Qafan yolunda iki iranlı sürücünün saxlanıldığını TƏSDİQLƏDİ 15 Sentyabr 2021, 17:38 Azərbaycanda dünya çempionu həbs olundu 15 Sentyabr 2021, 16:50 Benzin bahalaşdı - Ekspert dövlət qurumlarına çağırış etdi: “Çox gecikmişik…” 15 Sentyabr 2021, 11:22 Təcili yardım maşını qəzaya düşdü, tibb bacısı yaralandı 14 Sentyabr 2021, 21:30 Aktiv xəstə sayı azaldı - 33 nəfər öldü 14 Sentyabr 2021, 18:38 Cəlilabadın yeni icra başçısı kimdir? - DOSYE 14 Sentyabr 2021, 13:42 Almaniyaya sığınmış azərbaycanlı jurnalist: “Bizi deport edirlər” 14 Sentyabr 2021, 10:17 Azərbaycanda sağalanlar yoluxanlardan 3 dəfə çoxdur 13 Sentyabr 2021, 15:37 Tağı Əhmədov sələmə pul verirmiş - İDDİA 13 Sentyabr 2021, 13:48 Maxi.az mağazası qanuna məhəl qoymur - Müştərinin hüquqları pozulub 13 Sentyabr 2021, 12:14 Zaur Əliyev Ramin Bayramlının istefa ərizəsini TƏSDİQLƏDİ 13 Sentyabr 2021, 12:08


Elşən Məmmədli - Çarəsizliyin dözülməz rahatlığı. » Ədəbiyyat.AZ - Ədəbi yazılar, məqalələr, son xəbərlər, kitablar, poeziya\nEdebiyyat.az » Ədəbi tənqid » Elşən Məmmədli - Çarəsizliyin dözülməz rahatlığı.\n18:42, 16 fevral 2021\nSon zamanlar istəmədən KİV-ləri daima izləmək məcburiyyətində qalıram. KİV-ləri izləyərkən, eyni zamanda sosial şəbəkələrə də nəzər salıram. Bir neçə gün müşahidədən sonra maraqlı bir məsələyə fikir verdim. Haqlıyam ya yox, deyə bilmərəm amma fikirlərimi sizinlə paylaşmaq istəyərəm.\nSosial şəbəkələrdə və KİV-lərdə məqalələrə, müraciətlərə və çıxışlara baxdıqda, əsasən kiminsə şikayət və problemlərdən danışdığını görürsən. Hətta müasir ədəbiyyat və kino belə problemlərin şişirdilməsini daha çox göstərir nəyinki onların həllini. Bu haqda sakit-sakit düşünərkən, ağlıma gələn fikirləri sizinlə paylaşmaq niyyətinə gəldim.\nTələb və təklif müasir sosial və iqtisadi həyatımızın əsas təməllərindəndir. Sən araşdırırsan, tələbə baxırsan və buna uyğun təklif verirsən. Bu standart, çox sadə düstur təəsüf ki, bizdə də, bütün sahələrdə rəqabətin təməlidir.\nDaha gənc yaşlarımda, əlimə ağ bayraq alaraq, yaxşı təklif verməklə yeni tələb yaratmağın mümkün ola biləcəyini kimə izah etməyə çalışsamda, nə televiziyalar və internet platformalar nə də ki başqa bir sahələrdə anlaya biləcək insanla rastlaşa bilmədim. Hətta televiziyaların birində bizə belə bir cavab da vermişdilər: “Bax oğlum, bu serialı görürsən? Bizdə bilirik ki, bu serial biyabırçılıqdı. Amma camaata məhz bu lazımdı”.\nHara getdiksə, nə etdiksə “tələb və təklif” konsepsiyasındakı, Azərbaycan modelinə məğlub olduq. Məndə bu “camaat”ın bir nümayəndəsi kimi, anlaya bilmirdim ki, “mənə nə lazımdı”nı heç mən bilmədiyim təqdirdə, bu “qalstuklu burokratlar” haradan bilir? Bilmək istəyirsə, öyrənib araşdırmaları sevindirici haldı. Tədqiqat mövzusudur. Yox, bildiyinə əmindirsə, deməli ... Nəysə, bu başqa bir məqalə mövzusudur, mən isə sizə digər məsələdən danışacam. Yerli modeldə, əsasən də sosial kontekstə “problem və təklif” diapazonu mövcuddur.\nProblem haqqında danışmaq dəbi, yeni iphone kimidir, heç zaman qiymətdən düşmür. Əksinə, hər il, köhnəsinə çox bənzər, yeni modeli yaranır. Siyasətçilər, çayxana filosofları, müəllimlər, tələbələr, ofis planktonları bir sözlə hər kəs daima problemlərin ətrafında hərəkət edir, və bu problemlərdən maksimal faydalanmağın yollarını axtarır.\nMəsələn əgər bir nəfər səhər yuxusunu qatıb, balkona çıxaraq, möhkəm səslə yuxusunu qışqırsa, həmin axşam bütün ölkə onu müzakirə edəcək. Xəbər portalları bir neçə gün həmin adamın həyatını araşdıracaq, telekanallarda gündəlik verilişlər qonaq çağıracaq, viner və videoblogerlər hadisə ilə bağlı çarxlar nümayiş edəcək, müxalif siyasətçilər bunu sosial problemlemlərə, dövlət məmurları isə həyatın yaxşılığına bağlayacaqlar. Nəticəsə, Endi Uorxolun məşhur deyiminə gəlib çıxacayıq. Hansı deyim? “Gələcəkdə hər kəs 15 dəyqəliyinə məhşur olacaq”.\nHəmin dövrə gəlib çatmışıq. Hər kəsin məşhur olma arzusu və bu arzu məqsədilə istənilən problemi şişirdərək ölkə səviyyəsinə çatdırılması. Məsələ bundadır ki, bu sxem “tələb və təklif” konsepsiyasına tam uyğundur. Təəsüf ki bu sxem ədəbiyyatda yaramır. Belə ki, bir romanın üstündə işləyənə kimi onlarla problemlər şişirdilir və həlli tapılmadan unudulur. Yazıçı, bir növ həyata kənardan baxan insana çevrilir.\nİndi qayıdaq “en” saylı müəssisənin “en” saylı iclasına. İclasa sədrlik edən sədr (taftalogiyaya görə üzürlü sayın, amma böyük ehtimal sədr sözü onun sədrlik etdiyi üçün o pozisiyaya uyğunlaşdırılıb) iclasa hər kəsdən gec gələrək (çünki tez gəlməsi “sədrlik” konsepsiyasına uyğun deyil) bir başa problem haqqında danışmağa başlayır:\nBu problemdi. Bu problemin həllində nə lazımdırsa edək. Sizdən təkliflər gözləyirəm! Bu qədər departament müdirləri əyləşmisiniz, demək olar ki hamınız xaricdə təhsil almısınız. Təhsil aldığınız ölkələrdəki praktikanı nəzərdən keçirin, görün onlar bu problemləri necə aradan qaldırırlar. Məsələləri tez araşdırın, sabah tezdən təkliflərinizi gözləyirəm!\nŞöbə müdirləri, planşetli gənc mütəxəsisslər, tənginəfəs olaraq otaqlarına gəlib, sektor müdirlərini çağırırlar. Sektor müdirləri, kağız və qovluqlu gənc mütəxəsisslər otağa daxil olub, müdirin qarşısında əyləşirlər. Bəzi hallarda, sektor müdirlərinin içində, dəyişikliklərdən öncəki kollektivdən qalan şöbə müdirləri də olur. Məhs yaşlı insanları işdən azad etməmək məqsədilə və onların təcrübəsindən yiyələnmək üçün, eyni zamanda idarəetməyə çox da yaxın buraxmamaq məqsədilə, mövcud olması səbəbi sual altında olan sektorların birinin rəhbəri kimi işləmələrinə etiraz edilmir. Şöbə müdiri, öz sektor müdirlərinə müraciət edir:\nBu problemdi. Sədr tapşırıb ki, bu problemin həllində nə lazımdırsa edək. Sizdə bilirsiz ki, Sədr tapşırıbsa, sabah tezdən cavab onun masasında olmalıdır. Lap lazımdırsa evə getmədən çalışın və cavabı tapın.\nSektor müdirləri, öz bloknotlarında qeydləri edərək, gəlirlər işçilərinin üstünə. Keçirilən 5 dəyqəlik iclasda, sektor müdiri eyni ifadələrlə, eyni sözləri işçilərinə “yüklüyür”. Nəticədə, problemin həllinin tapılması, düşür köməkçi vəzifə tutan, bir gün yüksələcəyinə inanan və bu səbəbdən gecə yatmayaraq işləməkdən qaçmayan bədbaxtın üstünə.\nMəsələnin bu bədbaxtın üstündə olması sirr olaraq qalmır. Məhs bu səbəbdən ona bir gecədə, həm sektor müdiri, həm şöbə müdiri, həm sədrin müavini və daha kimlər kimlər rəhbərlik edir. Nəticədə, problemin həllində bir rəhbər altında 10 nəfər çalışmaq əvəzinə, 10 rəhbər altında 1 nəfər çalışır. Bunun özü də digər bir problem olduğundan çıxış yolu tapılmır ki tapılmır.\nFəlsəfə elmində dialektika kimi bir anlayış var. Dialektika müzakirə nəticəsində inkişafın təməlini ifadə edir. Lakin bu müzakirə tam şəffaf və qərəzsiz olmalıdır ki, axtarılan nəticədə mübahisə və (və ya) müzakirə edən hər bir tərəfin fikirlərinin ortaq nəticəsi və (və ya) hər iki tərəfin razı olacağı yekun qərara doğru yol göstərsin. Eyni zamanda da, unutmaq lazım deyil ki, istənilən münasibətlər özündə iradə ifadəsini ehtiva edir. Yazıçı, bu yolu seçdiyi andan, sosial münasibətlərin və dialektikanın bir tərəfi kimi çıxış etmək məcburiyyətindədir.\nTəbii ki, problemləri qeyd etmək də bizim məqsədlərimizdəndir amma, ən yaxşısı hələki yaranmamış problemlərdən çıxışları 10 nəfərin rəhbərliyi altında yox, 10 nəfərlik bir komanda ilə tapsaq, bəlkə də həmin problemlərin yaranmasının belə qarşısını almağa qadir ola bilərik.\nDigər tərəfdən isə, kimin nəyinə lazım, gedim oxunmayan kitablarımı yazmağa davam edim...


Baharın retro dəbi: büzməli ətək - FOTOLAR\n6 299 Baxış\nModa dünyasında retro küləkləri əsməyə davam edir. 1950-ci illərdən əsən küləklər 2014-ün bahar mövsümünə büzməli ətək modellərini də gətirib. Keçən il əsasən uzun ətəklər dəbdə idisə, bu il uzun ətəkləri büzməli ətək modelləri əvəz edəcək. Xüsusən də midi büzməli ətəklər mövsümün trendi olacaq. Büzmə elementi, hətta dəri parçalarda da tətbiq olunub.\nBüzməli ətəklər qadınlığı əks etdirən bir detal olduğu üçün xanımları çox romantik göstərir. Midi ətəkləri hündürdaban ayaqqabı və ipək bluzla birlikdə sintez edilməlidir. Boyunuzun daha uzun görünməsi üçün ayaqqabını krem rənglərində alın. Mini ətəkləri isə baletkalarla geyinmək olar.\nBüzməli dəri ətək – Mövsümün ən diqqət çəkən ətəkləri şübhəsiz ki, dəri modellərdir. Midi və mini büzməli ətək modelləri ofis stili üçün mükəmməl seçim hesab olunur. Bu ətəyi ağ köynək və stiletto ayaqqabı ilə geyinsəniz, qüsursuz stil sahibi olarsınız. Daha vamp görünmək üçün üst geyim olaraq dəri gödəkçə geyinə bilərsiniz. Trendlərin izi ilə gedənlər isə büzməli ətəkləri damalı köynəklərlə sintez edə bilər.\nSoyuq havalarda büzməli ətəkləri qalın köynəklərlə də geyinə bilərsiniz. Sweatshirt-lərin populyar olduğu bir mövsümdə büzməli ətəyi bu tip köynəklərlə uyğunlaşdıra bilərsiniz. Həmçinin boğazlı köynəklər də düzgün seçim ola bilər. Belinizin incəliyini vurğulamaq üçün zərif bir kəmər taxmaqla eleqant obrazı tamamlaya bilərsiniz.\nPublika.Az-ın qadın bölməsi ən yaxşı büzməli ətək modellərini toplayıb.


Polşa Almaniyadan 48,8 milyard dollarlıq təzminat tələb edir\nPolşa Almaniyadan 48,8 milyard dollarlıq təzminat tələb edir\nPolşa Almaniyadan İkinci Dünya müharibəsi zamanı vurulmuş ziyana görə təzminat tələb etmək hüququna malikdir. Bu barədə yerli PAP agentliyi Polşa Seyminin Təhlil Bürosuna istinadən xəbər verir.\nBüro hesab edir ki, Polşa Berlinin işğalçılıq siyasəti üzündən Avropanın bütün ölkələri arasında əhalinin sayına görə hamıdan çox zərər çəkmişdir. Varşava “əhalinin məqsədyönlü və mütəşəkkil şəkildə qırmağı, həmçinin məcburi işləri və əmlakın qəsdən məhv edilməsi”ni 48,8 milyard dollar məbləğində dəyərləndirir.\nPolşa 1953-cü ilədək Berlindən təzminat alırdı. Lakin həmin il rəsmi Varşavanın özü Almaniyadan pul almaqdan imtina etmək qərarına gəlmişdir.\nÖtən ayın axırlarında Polşanın müdafiə naziri Antoni Maçereviç bildirmişdi ki, Berlin Varşavaya müharibə zamanı vurulmuş ziyanın və polyak xalqına qarşı cinayətlərin əvəzini ödəməlidir. Bir qədər sonra Polşanın Baş naziri Beata Şidlo təsdiqləmişdi ki, onun ölkəsi Almaniyadan təzminat almaq hüququna malikdir.\nQəndildə müşavirə keçirən PKK liderləri məhv edilib\nBMT: 2017-ci ildə 68 milyon adam qaçqın vəziyyətinə düşmüşdür\nKanada parlamenti marixuananı leqallaşdırdı\nKXDR amerikalı hərbçilərin cənazələrini ABŞ-a təhvil verəcək\nİndoneziyada Toba gölündə 178 nəfər itkin düşdü\nƏfqanıstanda taliblər blokpostlara hücum etdi\nİran nüvə sazişinə görə Avropadan ümidini kəsir


Tahir Kərimli himnimizin həcminin azaldılmasını təklif etdi » Reyting.az\nTahir Kərimli himnimizin həcminin azaldılmasını təklif etdi\nTarix: 02-11-2018 13:30 | Bölmə: Siyasət\n“Azərbaycan hələ müstəqil olmadığı dövrdən uşaqlarımı məcbur edirdim ki, Azərbaycanın dövlət himnini oxusunlar. Amma digər himnlər 2-2,5 dəqiqə olduğu halda Azərbaycanın dövlət himni 4 dəqiqədir. Özü də minor janrında. Bu, mərsiyə deyil axı”.\nReyting.az bildirir ki, bunu Milli Məclisin bu gün keçirilən iclasında Vəhdət Partiyasının sədri, deputat Tahir Kərimli "Azərbaycan Respublikası Dövlət Himninin musiqisinin və mətninin təsdiq edilməsi haqqında" Konstitusiya qanununun müzakirəsi zamanı deyib.\nOnun fikrincə, hər kəs himni sevməlidir: “Dəfələrlə deyilib ki, həcmi azaltmaq lazımdır. Bunu əzəmətli bir himnə çevirmək lazımdır. Üzeyir Hacıbəyov Azərbaycan Sovet Respublikasının himinini hazırlayıb. O, indikindən daha nikbin idi. Bunlar nəzərə alınmalıdır. Xahiş edirəm, himnin həcmi azaldılsın, yoruculuqdan xilas olsun, bədbin notlar götürülsün”.


Hz. Âdəm’in uşaqları necə çoxalmışlar? | Suallarla İslam\nİnsanlar Hz. Âdəm’lə Hz. Həvvâ’dan (Allahın Salamı Onların üzərinə olsun) doğularaq çoxalmışlar. Həvvâ anamız əkiz doğum edirdi. Bunlardan biri kişi, digəri də qız idi. Hz. Âdəm, eyni anda doğan əkizləri, bir əvvəl və ya bir sonra doğan əkizlərlə evləndirirdi. Habillə birlikdə doğan qız çirkin, Qabillə birlikdə doğan qız isə gözəl idi. Belə vəziyyətdə Hz. Âdəm, Habilin, Qabillə birlikdə doğan qızla, Qabilin də Habillə birlikdə doğan qızla evlənməsini istədi. Lakin Qabil buna razı olmadı, özüylə doğan gözəl qızı Habilə vermək istəməyərək özü almaq istədi. (bax. Təbəri, İbn Kəsr, Razi, Maidə, 5/27. Âyənin təfsiri)\nHz. Âdəm (A.S) buna icazə vermədi və məsələni Allah’a həvalə etdi. Cənab-ı Haqqdan gələn əmr üzərinə hər ikisinin də Allah’a bir qurban təqdim etmələrini, hansının qurbanı qəbul edilsə Qabilin bacısının ona aid olacağını söylədi. Bunun üzərinə Qabil bir dəstə buğda, Habil də bir qoyunu qurban olaraq təqdim etdi. Göydən enən bir atəş Habilin qurbanını götürdü, Qabil`inki olduğu yerdə qaldı. Belə vəziyyətdə Habil haqlı çıxmış və qızı almağa haqq qazanmışdı. Lakin Qabil bütünlüklə hövsələdən çıxmışdı. Bu hadisə Qur`anda belə izah edilər:\n“Onlara Âdəm’in iki oğlunun əhvalatını olduğu kimi söylə. Vaxtikən onlar qurban gətirmişdilər. Onlardan birinin (qurbanı) qəbul olunmuş, digərininki isə qəbul olunmamışdı. (O digəri) demişdi:\n“Səni mütləq öldürəcəyəm!” (O biri) demişdi: “Allah yalnız müttəqilərdən qəbul edər! Əgər məni öldürmək üçün mənə əl uzatsan, mən səni öldürmək üçün sənə əl uzadan deyiləm. Mən aləmlərin Rəbbi olan Allah’dan qorxuram. İstəyirəm ki, mənim günahımı və öz günahını üstünə götürəsən və Cəhənnəm əhlindən olasan.” Zalımların cəzası da odur!\nNəfsi onu, qardaşını öldürməyə sövq etdi və onu öldürdü. Buna görə də zərərçəkənlərdən oldu. O anda Allah, yeri eşən bir qarğa göndərdi ki, qardaşının cəsədini necə basdıracağını ona göstərsin. (Qarğanı görəndə) o dedi: “Vay halıma! Bu qarğa qədər də ola bilmədimmi ki, qardaşımın cəsədini basdırım.Beləcə, peşmançılıq çəkənlərdən oldu.” (Mâidə Sûrəsi, 27-31)\nHz. Âdəm’in övladlarının bir-birləriylə evlənmələrinin dindəki yerinə gəlincə; Hz. Âdəm’dən Peyğəmbər Əfəndimizə (Allah`ın Salamı Onun üzərinə olsun) gələnə qədər bütün peyğəmbərlər haqq dini təbliğ etmişlər. Dinin təməli olan iman əsasları həmişə eyni qalmışdır. Lakin şəriət dediyimiz, ibadət və dünyaya aid işlərdə Hz. Âdəm’dən Peyğəmbərimizə (sallallahu aleyhi və səlləm) qədər hər dövrün zərurətlərinə, insanların ehtiyaclarına görə bəzi hökmlər dəyişərək gəlmişdir. Cənab-ı Haqq hər dövrün insanının yaşayışını və faydasını nəzərə alaraq hər ümmətə ayrı bir şəriət göndərmişdir. Maidə Surəsinin 48. Âyəsində bu barədə, "Sizin hər biriniz üçün Biz bir şəriət və açıq bir yol təyin etdik" buyurular.\nBədiüzzaman həzrətləri da bu məsələni belə izah edir:\n"Əsrlərə görə şəriətlər dəyişər. Bəlkə bir əsrdə qövmlərə görə ayrı-ayrı şəriətlər, peyğəmbərlər gələ bilər və gəlmişdir. Xâtəmu`l-Ənbiya`dan (Aleyhissalâtü Vəssəlâm) sonra şəriət-i kübrası (böyük şəriəti) hər əsrdə, hər qövmə kafi gəldiyindən müxtəlif şəriətlərə ehtiyac qalmamışdır." (Nursi, Sözlər, s. 454)\nMəsələn, Yəhudilər ancaq havralarda, sinagoglarda, Xristianlar yalnız kilsələrdə ibadət edə bildikləri halda, biz Müsəlmanlar hər yerdə namaz qıla bilərik. Yenə mal və qoyun kimi heyvanların iç yağları Hz. Musanın (Allahın Salamı Ona olsun) şəriətində haramkən, bizim dinimizdə halaldır.\nHz. Âdəm isə ilk insan və ilk peyğəmbərdir. Allah ona da bir din və bir şəriət göndərmiş və öyrətmişdi. O da Allah’ın ona göstərdiyi şəkildə hərəkət edirdi. Cənab-ı Haqq, Hz. Âdəm’in uşaqlarının bir-birləriylə evlənməsini də bir zərurətdən ötəri halal etmişdi. Çünki insan nəsilinin artması lazım idi. Başqa insan da olmadığına görə, bir zərurət olaraq qardaşların bir-birləriylə evlənməsi gərəkirdi. Bu adət bir müddət davam etdi, lakin insanlar çoxalınca belə bir evliliyə ehtiyac və zərurət qalmadı və bu tətbiq olunma da aradan qalxmış oldu.\nAllah Təala, necə ki Hz Âdəm’in qabırğa sümüyündən Hz Həvvânı O'na yoldaş olaraq yaratdısa, fərqli vaxtlarda doğan bu qardaşları da bir-birinə yad, özgə surətində yarada bilər. Daha sonra isə insan nəsili çoxaldı və Allah subhanəhu və təala bundan sonra fərqli əkizlərdən də belə olsa qardaş-bacı evliliyini qadağan etdi\nBunun halal olması isə təməldə Allah’ın əmriylə əlaqəlidir .Çünki bir işin pis olması Allah’ın qadağan etməsinə görə, yaxşı olması da əmr etməsi ya da sərbəst buraxmasına görədir.Yəni Allah əmr edər gözəl olar, Allah qadağan edər pis olar. Əsas olan da budur.\nNiyə insanlar Hz. Âdəm’dən çoxaldı deyilir; Allah Hz. Âdəm ilə birlikdə bir çox insan yaratmış ola bilməzmi?\nİlk insan və ilk Peyğəmbər Hz. Âdəm(as)’dır. Bu xüsus Quran-i Kərimdə ifadə edilməkdədir.\n"Rəbbin Mələklərə: 'Şübhəsiz mən yer üzündə bir xəlifə var edəcəyəm.' demişdi. .."(Bakara, 2/30)\n"Onlar bir-birlərindən (törəmə tək) bir nəsildir. Allah eşidəndir, biləndir." (Al-i İmran, 3/34)\n" Həqiqətən Allah qatında İsanın halı (İsanın atasız dünyaya gəlməsi), Adəmin halı kimidir. (Allah) onu (Adəmi) torpaqdan yaratdı. Sonra ona: “Ol!”- dedi, dərhal oldu." (Al-i İmran, 3/59)\n“Sizi tək bir nəfərdən yaradan Odur. Və onunla ünsiyyət etməsi üçün ondən zövcəsini yaratdı.O, onunla (zövcəsi ilə) sarıldıqda (zövcəsi) yüngül bir yüklə yükləndi (hamilə oldu) və onu daşıdı. O ağırlaşdığı vaxt, Rəbbləri olan Allaha dua etdilər ki:“Əgər bizə saleh (gözəl bir uşaq) versən, şükür edənlərdən olarıq!” (Ə`raf, 7/189)\nAyrıca, mövzuyla əlaqədar Nisâ Surəsi 1. Âyə daxilində edilmiş fərqli bir baxış açısı üçün aşağıdakı şərhləri də oxumanızı tövsiyə edirik:\n“Ey insanlar! O Rəbbinizdən qorxun ki, sizi tək bir nəfsdən (Adəmdən) yaratdı və ondan zövcəsini (Həvvânı) yaratdı.O ikisindən də bir çox kişi və qadınlar törətdi. (Adı ilə) bir-birinizdən (nəsə) istədiyiniz Allahdan və qohumluq (əlaqələrini kəsmək)dən çəkinin!Şübhəsiz ki, Allah sizin üzərinizdə gözətçidir! “ (Nisâ, 4/1)\nQur`an-i Kərimdə "ey insanlar!" xitabının hədəf kütləsi yalnız möminlər deyil, bütün insanlardır. Bu səbəblə Âyədə "Allah’dan qorxun" yerinə "Rabbinizdən qorxun" mənasında bir ifadə istifadə edilmişdir. Çünki insanların yaradıcı ilə qulluq əlaqəsinə "Allah və ilah", insan olaraq yaradılma və inkişaf etdirilmə əlaqələrinə isə rəb adı uyğun gəlməkdədir. Çünki bu Rəbb adı, yaratmağı və yaradılana müəyyən özəlliklər içində var olma imkanı verməyi ifadə etməkdədir.\nXitabın, sonradan gələcək hökmlər baxımından, heç bir fərq qoymadan bütün insanları hədəfləmiş olmasının ikinci dəlili də insanlar arasındakı əlaqələrə -biri geniş, digəri nisbətən dar olan- iki ünsürü təməl etmiş olmasıdır:\na) Bütün insanların əsl maddəsi, özü,əsli olan "nəfs",\nb) İlk rəhmdən (bütün insanların anası olan Həvvânın bətnindən) son rəhmə (hər bir insanın anasının bətninə) qədər gələn rəhmlər. Yaradanı bir, özü və əsli bir, ilk yaradılışda anası atası bir, sonrakı yaradılışlarda da soyu və ailəsi bir olan insanların yalnız bu birlikdən qaynaqlanan bəzi haqqları və vəzifələri (bu mənada insan haqqları) olacaq, olmalıdır; Nisâ surəsi də bu haqqların və tapşırıqların əhəmiyyətli bir qisimini açıqlamaq üzrə nazil olmuşdur.\nQur’an`da nəfs (cəmi ənfüs`dü), "insan, insanın və ya başqa bir şeyin özü,əsli, insanın həyatda ikən insan olmasını təmin edən (insanın onun sayəsində, ona sahib olduğu üçün insan olduğu), ölüncə də əbədî varlığını davam etdirən ünsürü" mənalarında istifadə edilmişdir. Bəzi alimlər, filosoflar və sufilər ruh ilə nəfsi eyni varlığın iki adı olaraq açıqlamışlar (məsələn bax.Qəzzâlî, İhyâ’, III, 2 vd.), bəziləri isə nəfs ilə ruhu fərqli mahiyyətlər olaraq təyin etmişlər.\nİkinci fikrə görə Allah Təala hər bir insan üçün eynilə bədəni kimi bir də nəfs yaradar, Şehx Vəliyyullahın "nəsəmə"adını verdiyi bu nəfs, insanın həyatı boyunca etdiklərinə görə mənəvi bir struktur (mahiyyət) və şəxslərə görə fərqli xüsusiyyətlər qazanar. Ruh isə şəxsi deyil ümumidir; tək bir enerji mərkəzindən gəlib lampaları işıqlandıran elekrik kimidir və ilâhîdir, Allah’a aiddir, yaratmaq aləminə deyil əmr aləminə daxildir, nəfs üçün Allah’ın razılığına aparan yolu işıqlandırar və ya onu bu yola çəkər. İnsanın təbiətində və mayasında Allah’ın razılığına zidd olan yollara çəkən güclər də (həyəcanlar, istəklər, ehtiyaclar) vardır, ayrıca şeytanın da işi, insanı Allah yolundan sapdırmağa çalışmaqdır. İnsan (nəfs), aldığı təhsil və iradəsi sayəsində bu iki cazibə mərkəzi arasında mübarizə və imtahan verərək dünya həyatında qulluğunu və tərəqqisini həyata keçirməyə çalışar;\n"əmmarə" (pisə çəkən, pisi əmr edən) nəfs olmaqdan xilas olaraq, "ləvvamə" (özünü tənqid edən, qınayan), "mülhəmə" (ilâhî ilhama məzhər olan), "mutmainnə" (şübhələrdən və müvəqqəti zövqlərin asılılığından xilas olaraq hüzura, xoşbəxtliyə qovuşan), "râdıyə" (Allah’ın təqdirinə razı olan), "mərdıyyə" (Allah’ın razılığına məzhər olan) nəfs pillələrinə və ya dərəcələrinə çıxmaq üçün səy göstərər. (Şah Veliyyullah, ət -Tafhimatü'l-ilâhîyyə, I, 222; II, 216 vd.; Hüccətullahi'l-baliğa, I, 38-40, 58-61).\nÂyədə əvvəl "sizi bir tək nəfsdən yaradan" deyilmiş, sonra "ondan da yoldaşını yaradan" buyurulmuşdur; insanlardan hər birinin atası və anası olduğuna, hər fərd çoxalma qanunları çərçivəsində meydana gəldiklərinə görə burada "nəfsdən, ondan yaradan" sözünü "onun bir parçasından" (məsələn qabırğasından) şəklində deyil, "onun özündən, ona bənzər (misli) olan əsldən və kökdən (buradakı ifadəyə görə nəfsdən) yaradan" şəklində anlamaq lazımdır. Necə ki :\n“Onun əlamətlərindəndir ki, sizin üçün öz cinsinizdən (nəfslərinizdən) zövcələr yaratdı ki, onlarla ünsiyyət edəsiniz. Aranızda da sevgi və mərhəmət yaratmışdır. Həqiqətən, bunda, düşünən bir qövm üçün ibrətlər vardır! “ tərcüməsindəki ayədə də bu söz eyni mənada istifadə edilmişdir (Rum 30 /21). Nəhl (16 /72) və Şura (42/11) surələrində də bənzər ifadələr vardır.\nBütün bu âyələrdə "nəfsindən yaratmaq", "bədəninin bir parçasından yaratmaq" mənasında deyildir. Buna görə tərcüməsi və nömrələri verilən âyələr, Həvvânın əslinin, Âdəm’in qabırğası olduğu şəklindəki məşhur inancın dəlili ola bilməz. Həvvânın və ya qadınların əyri qabırğadan yaradıldığını ifadə edən hədislər,qadınla kişinin təbii (fitri) olan və dəyişməməsi gərəkən fərqliliklərini və xüsusiyyətlərini izah etmək üzrə edilmiş bir bənzətmədir, məcazi bir izzahdır. Necə ki bəzi rəvayətlərdə açıqca "Qadın qabırğa kimidir" buyurulmuşdur (Buxari, "Nikah", 79, 80; Müsned, V, 151). Hədislərə görə qadınları kişilərə bənzətməyə, təbii xüsusiyyətlərini yox etməyə cəhd etmək, əyri yaradılmış qabırğa sümüyünü düz hala gətirməyə çalışmaq kimidir. Qabırğa ancaq qövslü olduğunda uyğun, möhkəm və kamildir, funksiyasını yerinə yetirər; düz olsaydı ağciyərin şəklinə uyğun gəlməz və onu qoruya bilməzdi. Bu halda onu düzəltməyə çalışmaq pozmağa və qırmağa çalışmaq deməkdir.\nÂdəm ilə Həvvâ yaradıldıqdan sonra bunlardan bir çox kişi və qadının meydana gətirildiyi və yer üzünə paylandığı ifadə olunmaqdadır. Bəzi təfsirçilər dünyada yalnız bir kişilə bir qadının olduğu bir zamanda bunların uşaqlarının necə uşaq meydana gətirə biləcəkləri üzərində dayanmış və "birinci bətndə əkiz doğan bir kişi və bir qızın, ikinci bətndə yenə əkiz doğan bir qız və bir kişilə evləndiklərini, o tarixdə başqa yolu olmadığı üçün Allah’ın fərqli bətnlərdə doğan qardaşlar arasında evlənməyi caiz etdiyini ifadə etmişlər (Tabâtabâî, IV, 146). Bizə görə belə bir təsəvvür zəruri deyil; çünki Allah Təalanın insanı necə yaratdığını açıqlayan ayələrdə torpaqdan, palçıqdan, nəfsdən və Allah’ın ruhundan üfləməsiylə yaradıldığı qeydləri, formaları və şəkilləri vardır.\nSon şəkil Hz. Îsâ’nın (Allah’ın Salamı olsun) yaradılmasıyla əlaqədardır. Məryəm, bir kişilə birlikdə olmadan Allah’ın ruhundan üfləməsi (Ənbiyâ 21/91; Tahrîm 66/12) və bunun şərhi mahiyyətində olan "ruhun insan şəklinə bürünüb Məryəmə görünməsi"ylə (Məryəm 19/17) hamilə qalmış və Allah’ın ona çatdırdığı bir "sözü" (Nisâ 4/171) olaraq Hz. Îsânı doğurmuşdur.\nHəmçinin Hz. Zəkəriyyə bir nəsil verməsi üçün rəbbinə dua etmiş, rəbbinin də duasını qəbul edərək Yəhyanı ona verəcəyini müjdələməsi üzərinə "özünün yaşlandığını,yoldaşının da uşaqdan kəsildiyini" ifadə edərək bunun necə olacağını soruşmuşdu. Rəbbin ona cavabı belə olmuşdur:\n“Belədir, Allah nə istəsə edər”. (Ali-İmran 3/40);\n"... O, mənə asandır; daha əvvəl, sən heç bir şey deyilkən səni də yaratmışdım" (Məryəm19/9).\nHz. Âdəm’in yaradılmasında ana da yoxdur ata da; Hz. Îsânın yaradılmasında yalnız ana vardır; Hz. Yəhyanın yaradılmasında ana və ata vardır, lakin uşaq dünyaya gətirmə qabiliyyətləri mövcud deyil.\nQuran-i Kərimdə və sağlam (güvənilir) rəvayətlərdə "qardaşların bir-biriylə evləndikləri" məlumatı verilmədiyinə görə ilk yaradılan kişiylə qadından bir çox kişi və qadının törədilməsinin necə olduğunun bilinmədiyini, yuxarıda zikr edilən şəkillərdən birinə görə və ya bir başqa şəkildə yaratma və çoxaltmanın ola biləcəyini ifadə etmək də mümkündür. (bax. Quran Yolu, Nisâ Surəsi 1. Âyənin təfsiri)\n2568 reads | Word kimi saxla | | Teqlər:Yaradılış


“Eşq çeşməsi” ilə borclar bağlanacaq – A24.Az\nA24.AzDünya“Eşq çeşməsi” ilə borclar bağlanacaq\n“Eşq çeşməsi” ilə borclar bağlanacaq\n“Eşq çeşməsi” ilə şəhərin borcları bağlanacaq.\nA24.az xəbər verir ki, bunu Roma şәhәr meri öz açıqlamasında deyib. O bildirib ki, turistlәrin qәpik atdığı “Trevi fontan”ına atılan pullar ilә şәhәrin borclarını bağlamaq qәrarına gәlib. İl әrzindәn bu fantana tәxminәn milyon avro pul atılır.\nQeyd edək ki, bu tarixi abidə italiyalı memar Nikola Salvinin əsəridir və o, Romadakı Poli Sarayının bir səhnəsini əbədiləşdirib. 1735-ci ildə açılan və hımin vaxtdan indiyə qədər Romaya gələn turistlərin, ziyarətçilərin ilk baş çəkdiyi yer bura olub\nTrevi fontan, eşq çeşməsi